title: Bernhard Krol

text: Bernhard Krol (24. kesäkuuta 1920 Berliini – 17. huhtikuuta 2013 Kemnat, Ostfildern) oli saksalainen säveltäjä. Hän opiskeli musiikkia Berliinissä ja täydensi opintojaan Arnold Schönbergin oppilaan Josef Ruferin johdolla Wienissä. Hänen oppiaineinaan olivat käyrätorvensoitto ja sävellys. Hän soitti 1940–1960-luvuilla instrumenttiaan Staatskapelle Berlinissä, Berliinin filharmonikoissa ja Stuttgartin radion sinfoniaorkesterissa.


title: Bernhard Krol

text: Krol sävelsi tonaalista musiikkia Max Regerin ja Paul Hindemithin kaltaisten säveltäjien hengessä. Hänen teostensa joukossa ovat:


title: Petrus Tillaeus

text:
Petrus Tillaeus (1679 Falun, Ruotsi –1756 Tukholma, Ruotsi) oli ruotsalainen kartografi, kaupungininsinööri ja raatimies. Petruksen vanhemmat olivat Rättvikin seurakunnan lääninrovasti Anders Tillaeus ja Elisabeth Dahlborg. Tillaeus oli naimisissa Maria Emmerichin kanssa.
Tillaeus opiskeli Uppsalan yliopistossa vuosina 1699–1711. Vuonna 1717 hänestä tuli Tukholman kaupungininsinööri, ja hän teki kaupungin palveluksessa pitkän uran. Tillaeus julkaisi vuonna 1733 ensimmäisen painetun kartan Tukholmasta, jossa oli katujen nimiä, ja sen jälkeen alkoi ilmestyä myös osoitekalentereita. Hänen kuolemansa jälkeen annettiin kuulutus, jossa määrättiin, että katujen ja kujien nimet oli ilmoitettava kartoissa ja asiakirjoissa.


title: Petrus Tillaeus

text: Tillaeuksen töitä on käytetty Tukholman historian tutkimuksessa.


title: Jaakola

text: Jaakola voi tarkoittaa seuraavia:


title: Euro Hockey Tour 2002–2003

text: Euro Hockey Tourin kausi 2002–2003 oli sarjan 7. kausi. Siinä pelasivat Tšekin, Suomen, Venäjän ja Ruotsin miesten jääkiekkomaajoukkueet. Lisäksi sarjaan osallistuivat Slovakia, joka oli mukana vain Venäjän turnauksessa Baltic Brewery Cupissa, ja Kanada, joka osallistui vain Ruotsin turnaukseen Sweden Hockey Gamesiin. Euro Hockey Tour -sarjaan kuului jo mainittujen turnausten lisäksi Tšekin turnaus Česká Pojišťovna Cup ja Suomessa pelattu Karjala-turnaus.


title: Euro Hockey Tour 2002–2003

text: Venäjä voitti sarjan neljästä turnauksesta kaksi, mutta hävisi niukasti yhdellä pisteellä vain yhden turnauksen voittaneelle Suomelle.


title: Euro Hockey Tour 2002–2003

text:
Tšekin turnauksen voitti Venäjä.
Karjala-turnauksen voitti Suomi.
Venäjän turnauksen voitti Tšekki tasapisteissä Suomen kanssa.
Ruotsin turnauksen voitti Venäjä.


title: The Last Time

text: The Last Time on brittiläisen The Rolling Stones -yhtyeen vuonna 1965 ilmestynyt kappale ja single. Siitä muodostui yhtyeen kolmas perättäinen Britannian listaykköseksi noussut hitti, ja ensimmäinen, joka oli yhtyeen jäsenten, Mick Jaggerin ja Keith Richardsin omaa käsialaa. Kappale sisältyy "Out of Our Heads" -albumin Amerikan-painokselle.


title: The Last Time

text: Kappaleeseen antoi inspiraation The Staples Singers -yhtyeen vuonna 1955 levyttämä gospel-sävellys ”This May Be the Last Time”, joka oli ollut sävyltään positiviinen ja hengellinen laulu. ”The Last Timen” tekijät, Mick Jagger ja Keith Richards, muuttivat laulun sanoman tylyksi viestiksi tyttöystävälle. Vaikka gospel-fanien mielestä Rolling Stones varasti kappaleen, The Staples Singers ei saanut korvauksia kappaleesta, koska laulu oli alkujaan traditionaalinen.


title: The Last Time

text:
Suomessa Markku Veijalainen totesi Iskelmä-lehden arvostelussa kappaleesta seuraavaa:
The Who levytti kappaleen vuonna 1967 tukeakseen The Rolling Stonesin jäseniä, jotka taistelivat huumeoikeudenkäyntinsä kanssa.


title: The Last Time

text: Suomeksi kappaleen esitti ensimmäisen kerran Carola vuonna 1965 nimellä ”Jo riittää”. Saman Jussi Raittisen käännöksen ovat myöhemmin levyttäneet Tapani Kansa ja Topi Sorsakoski. Vuonna 1985 Popeda-yhtye levytti ”Laitimmainen kerta” -nimisen käännöksen, jonka oli sanoittanut yhtyeen basisti Ilpo Ainiala.


title: The Last Time

text:
A-puoli
B-puoli


title: Kerry Dixon

text: Kerry Michael Dixon (s. 24. heinäkuuta 1961) on entinen englantilainen jalkapalloilija, joka pelasi muun muassa Chelseassa ja Englannin maajoukkueessa.


title: Kerry Dixon

text: Pitkä ja atleettinen hyökkääjä, jolla oli vauhtia, hyvä pelipää ja kummankin jalan hallinta, Dixon aloitti uransa Tottenham Hotspurissa, mutta vapautettiin jo ennen kuin hän pääsi itse joukkueeseen mukaan.


title: Kerry Dixon

text: Chesham United ja Dunstable sopimuksien jälkeen Dixon sai ensimmäisen kokemuksensa liigajalkapallosta Readingissä, joka osti hänet 20 000 punnalla vuonna 1980. Hän teki 51 maalia 116:ssa ottelussa sen ajan kolmannen divisioonan joukkueelle.


title: Kerry Dixon

text:
Readingin jälkeen Dixon siirtyi Chelseaan elokuussa 1983. Aluksi Chelsean puheenjohtaja Ken Bates epäröi 175 000 punnan ostoa, mutta siirto vietiin loppuun asti.
Dixonin vaikutus Chelseaan alkoi heti: hän teki kaksi maalia hänen ensimmäisessä ottelussaan Derby Countya vastaan ja koko kaudella hän teki 32 maalia yhteensä, joka auttoi Chelsean nousua toiseen divisioonaan. Chelsean voitti Leeds Unitedin 5–0, jossa Dixon teki hattutempun ja nousi liigaan. Hänen vaikutuksensa ensimmäisen divisioonan nousuun oli yhtä huikea. Dixon viimein saavutti parhaan maalintekijän palkinnon (yhdessä Gary Linekerin kanssa) 24 maalilla. Dixonin Chelsean aikana hän teki yhteensä 193 maalia ja oli kaikkien aikojen parhaiden maalintekijöiden listalla toisena.


title: Kerry Dixon

text: Dixon jätti Chelsean vuonna 1992 ja siirtyi Southamptoniin 575 000 punnalla. Tällä kertaa hänet nähtiin kentällä vain 9 kertaa ja teki vain kaksi maalia.


title: Kerry Dixon

text: Hän siirtyi Southamptonista Luton Towniin helmikuussa 1993 ilmaiseksi. Luton Townin uran kohokohta oli FA Cupin semifinaalit vuonna 1994, jossa hän kohtasi vanhan seuransa Chelsean ja hävisi 2–0. Hän teki 20 maalia ja hänet nähtiin 88 kertaa kentällä Lutonissa.


title: Kerry Dixon

text: Maaliskuussa 1995 Dixon siirtyi Millwalliin 5000 punnalla. 31 esiintymisen ja 9 maalin jälkeen, hänet myytiin Watfordiin 25 000 punnalla tammikuussa 1996. Dixon pelasi 11 peliä Watfordille.


title: Kerry Dixon

text: Viimeinen liigajoukkue, jolle Dixon pelasi, oli Doncaster Rovers vuosina 1996–97. Hänet nähtiin 16 pelissä ja hän teki kolme maalia.


title: Kerry Dixon

text: Vuonna 1997–98 Dixon pelasi Basildon Unitedissa lyhyen ajan mutta loukkaantui.


title: Kerry Dixon

text: Hänen maalintekotaitonsa toivat hänelle Englannin maajoukkuepaikan; hänen ensiesiintymisensä oli Meksikoa vastaan vuonna 1985.


title: Kerry Dixon

text: Dixonin loukkaantumisen jälkeen vuonna 1985 hänet valittiin Englannin joukkueeseen vuoden 1986 MM-kisoihin, mutta Linekerin ja Peter Beardsleyn mukanaolo rajoitti Dixonin peliajan vaihtopelaajaksi. Hän pelasi Englannille vain kaksi kertaa ja lopetti kansainvälisen uransa siihen.


title: Kerry Dixon

text: Kun Dixonin pelaajaura oli ohi, hänestä tuli Doncasterin pelaajamanageri, mutta sai potkut elokuussa 1997. Tämän jälkeen Dixon pelasi Basildonille, mutta loukkaantui.


title: Kerry Dixon

text: Sen jälkeen Dixon on valmentanut liigan ulkopuolisia joukkueita Boreham Wood, Letchworth ja Hitchin Town.


title: Kerry Dixon

text: Nykyään hän työskentelee Chelsea TV:lle. Hän on selostanut Chelsean pelejä Gary Taphousen kanssa vuodesta 2002. Hän myös tekee stadionopastuksia Stamford Bridgella ja vetää jalkapallokoulua Dunstablessa sekä valmentaa alle 14-vuotiaiden joukkuetta nimeltä Icknield.


title: Kirjopikarililja

text: Kirjopikarililja ("Fritillaria meleagris") on monivuotinen, Euroopassa esiintyvä näyttäväkukkainen liljakasvi. Suomessa laji on rauhoitettu vakituisella esiintymisalueellaan Ahvenanmaalla.


title: Kirjopikarililja

text: Kirjopikarililja kasvaa 15–30 cm korkeaksi. Sipuli on maansisäinen. Kasvilla on neljä tai viisi lehteä, jotka ovat kierteisesti varren ympärillä. Litteän lehden lapa on 3–6 cm leveä ja muodoltaan tasasoukka. Nuokkuva, 3–4 cm pitkä kukka on yksittäin varren latvassa. Helposti tunnistetavan kukan kehä on leveän kellomainen ja väriltään vaaleanpunaisen ja punaruskean kirjava ja ruututäpläinen. Joskus harvoin kukka saattaa olla väriltään kellanvalkoinen. Kirjopikarililja kukkii Suomessa touko-kesäkuussa. Laji on myrkyllinen.


title: Kirjopikarililja

text: Kirjopikarililja on Ruotsin Uplannin maakuntakukka. Uplannin luontoon lajin kerrotaan levinneen Uppsalan kasvitieteellisestä puutarhasta, jonne kirjopikarililjoja tuotiin Hollannista 1600-luvulla.


title: Kirjopikarililja

text: Kirjopikarililja on eurooppalainen laji. Sitä tavataan Espanjasta ja Keski-Ranskasta Hollantiin, Englantiin, Saksaan, Puolaan, Pohjois-Balkanille, Unkariin ja Romaniaan saakka. Levinneisyysalue jatkuu edelleen itäänpäin läpi Ukrainan ja Etelä-Venäjän Uralille saakka. Pohjoisessa lajia tavataan Etelä-Tanskassa, -Norjassa ja -Suomessa, sekä Etelä- ja Keski-Ruotsissa. Pohjoismaissa laji on harvinainen lukuun ottamatta Uplannin maakuntaa, jossa sitä kasvaa paikoin runsaana. Suomessa kirjopikarililjaa kasvaa lähinnä Ahvenanmaalla, jonne laji lienee levinnyt itsestään Ruotsista. Paikoitellen se on myös levinnyt luontoon puutarhoista. Ahvenanmaalla sitä kasvaa eniten Getan, Lemlandin ja Finströmin kunnissa. Ahvenanmaalta laji löydettiin ensimmäisen kerran Getasta vuonna 1887. Manner-Suomesta kirjopikarililjasta tunnetaan yksi vanha havainto Etelä-Satakunnan rannikolta sekä 1990-luvulta yksi havainto Kaakkois-Suomen sisämaasta.


title: Kirjopikarililja

text: Kirjopikarililja kasvaa kosteilla lehto- ja rantaniityillä.


title: Kirjopikarililja

text: Kirjopikarililjaa viljellään koristekasvina puutarhoissa ja puistoissa. Toisinaan sitä myydään myös ruukkukasvina.


title: Paraguayn guaraní

text: Guaraní (symboli: ₲) on Paraguayn rahayksikkö, joka otettiin käyttöön vuonna 1944. Sen ISO 4217 -standardin mukainen koodi on PYG.


title: Kaikki tai ei mitään (albumi)

text: Kaikki tai ei mitään on rap-artisti Petri Nygårdin viides studioalbumi, joka julkaistiin 16. helmikuuta 2011 Open Recordsin kautta. Albumi sijoittui Suomen virallisen listan kärkipaikalle julkaisuviikollaan (8/2011).


title: Kaikki tai ei mitään (albumi)

text: Albumin ensimmäinen single "Sarvet esiin" julkaistiin 10. marraskuuta 2010. Singlellä vierailee metalliyhtye Mokoma ja siitä on julkaistu musiikkivideo.


title: Kaikki tai ei mitään (albumi)

text: 20. joulukuuta 2010 julkaistiin albumin toinen single "Selvä päivä". Kappaleella vierailee Lord Est ja myös siitä on julkaistu musiikkivideo. "Selvä päivä" menestyi edeltäjäänsä paremmin: se lisättiin julkaisupäivänään YouTubeen ja sitä oli muutamassa vuorokaudessa katsottu jo 140 000 kertaa. Huhtikuun lopussa 2011 videota oli katsottu jo yli 4,0 miljoonaa kertaa. Heinäkuussa musiikkivideota oli katsottu jo yli 5 miljoonaa kertaa.


title: Amsterdamsche Football Club

text: Amsterdamsche Football Club (lyhyesti AFC) on jalkapalloseura Alankomaiden pääkaupungista Amsterdamista.


title: Amsterdamsche Football Club

text: Seura on perustettu vuonna 1895 ja tällä hetkellä se pelaa Topklassessa, joka on Alankomaisen amatöörijalkapalloilun korkein sarjataso.


title: Amsterdamsche Football Club

text: Se pelaa kotiottelunsa Spork Park Goed Genoegilla (suom. Urheilupuisto Riittävän Hyvä), joka sijaitsee eteläisessä Amsterdamissa, Zuidas-nimeä kantavan liike-elämän keskuksen kupeessa.


title: Stade Tata Raphaël

text: Stade Tata Raphaël (suom. "Isä Rafaelin stadion", tunnetaan myös nimillä "Stade du Baudoin" ja "Stade du 20 mai") on Kongon demokraattisessa tasavallassa sijaitseva urheilustadion, jota käytetään yleisimmin jalkapallo-otteluihin. Stadion valmistui vuonna 1952 ja siellä on 60 000 istumapaikkaa. Tunnetuin yksittäinen stadionilla järjestetty urheilutapahtuma on George Foremanin ja Muhammad Alin välinen nyrkkeilyn maailmanmestaruusottelu vuodelta 1974, joka tunnetaan nimellä "The Rumble in the Jungle".


title: Washington Is Next!

text:
Washington Is Next! on yhdysvaltalaisen heavy metal -yhtye Megadethin ensimmäinen singlelohkaisu
yhtyeen yhdenneltätoista studioalbumilta United Abominations, joka julkaistiin 16. toukokuuta 2007.


title: Washington Is Next!

text: Kappaleen sanat keskittyvät kemialliseen sodankäyntiin sekä vallan sokaisemiin valtionpäämiehiin.


title: Messerschmitt Me 410

text: Messerschmitt Me 410 "Hornisse" ("herhiläinen") oli toisen maailmansodan aikainen, Saksan ja Unkarin käyttämä raskas hävittäjälentokone. Se oli Me 210:n jatkokehittelymalli, johon oli korjattu Me 210:ä vaivannut vakausongelma.


title: Messerschmitt Me 410

text: Me 210:n suunnittelu oli aloitettu jo vuonna 1939, mutta se osoittautui erittäin epävakaaksi eikä koskaan päässyt täysimittaiseen tuotantoon. Useita muutoksia tehtiin versioissa Me 210C ja D. Tutkimusten edetessä Me 210D:hen päätettiin sen sijaan ottaa käyttöön kokonaan uusi konetyyppi, Me 410.


title: Messerschmitt Me 410

text: Suurin ero Me 210:n ja 410:n välillä oli Daimler-Benz DB 603 -moottorien käyttöönotto. DB 603 -malli oli tehokkaampi kuin Me 210 C:ssä käytetty Daimler-Benz DB 605. Moottorin suorituskyvyn kasvaessa Me 410:n maksiminopeus oli 625 km/h. Huomattavasti parantuivat myös kohoamisnopeus, toimintakorkeus ja ennen kaikkea matkanopeus, joka nousi 579 kilometriin tunnissa.


title: Messerschmitt Me 410

text: Koneessa oli aikaisemmasta versiosta pidennetty nokka ja huippuluokan etureunasolakot, joita molempia oli testattu Me 210:ssä ja todettu huomattavasti käsittelyä parantavaksi. Solakot oli alun perin tarkoitus lisätä itse Me 210:een.


title: Messerschmitt Me 410

text: Toimitukset alkoivat tammikuussa 1943, kaksi vuotta myöhemmin kuin alkuperäinen suunnitelma oli vaatinut, ja jatkuivat syyskuuhun 1944 asti, jolloin yhteensä 1160 konetta oli rakennettu Messerschmittin Augsburgin ja Dornierin Münchenin tehtailla.


title: Messerschmitt Me 410

text: Me 410 Royal Air Force museumissa.


title: Jättiläislepakko

text: Jättiläislepakko ("Nyctalus lasiopterus") on siippojen heimoon kuuluva lepakkolaji. Laji on Euroopan suurin lepakkolaji, ja sen siipien kärkiväli on noin 46 cm. Nisäkäsnimistötoimikunta ehdotti, että lajin suomenkieliseksi nimeksi vaihdettaisiin "rusoisolepakko".


title: Jättiläislepakko

text: Jättiläislepakkoa esiintyy mm. Euroopassa ja läntisessä Aasiassa. Laji viihtyy metsässä ja yöpyy puiden koloissa. Ravinnokseen jättiläislepakot käyttävät hyönteisiä ja lintuja. Niiden raportoidaan pystyvän nappaamaan linnut kiinni ilmasta kaikuluotauksen avulla.


title: West Lochin onnettomuus

text: West Lochin onnettomuus oli toisen maailmansodan aikainen salassa pidetty räjähdysonnettomuus, joka johti 163 ihmisen kuolemaan Pearl Harborin laivastotukikohdassa Havaijilla 21. toukokuuta 1944. Tuolloin valmisteltiin operaatio Forageria, jonka tavoite oli Mariaanien saarten maihinnousu. Maihinnousualukset olivat lastatut täyteen aseita, ammuksia ja polttoainetta.


title: West Lochin onnettomuus

text: Tapauksen asiakirjat tulivat julkisiksi vasta vuonna 1960.


title: Markku von Hertzen

text: Markku Juhani Frithiof von Hertzen (s. 23. elokuuta 1948 Helsinki) on Suomen Ekonomiliiton entinen toimitusjohtaja ja Kansallista Kokoomusta edustanut poliitikko.


title: Markku von Hertzen

text: Von Hertzen on koulutukseltaan ekonomi, ja hän valmistui vuonna 1972 Helsingin kauppakorkeakoulusta. Vuosina 1970–1971 hän toimi Helsingin kauppakorkeakoulun ylioppilaskunnan puheenjohtajana. Valmistumisensa jälkeen hän työskenteli vuodesta 1973 alkaen Suomen Ekonomiliiton palveluksessa, aluksi työmarkkinasihteerinä. Vuodesta 1987 hän toimi seitsemän vuoden ajan Espoon kauppakamarin toimitusjohtajana. Suomen Ekonomiliiton puheenjohtajana hän oli vuosina 1990–1992. Vuosina 1994-2007 hän työskenteli liiton toimitusjohtajana ja oli myös liiton lehden Ekonomin päätoimittajana. Toimitusjohtajuutensa jälkeen hän siirtyi liiton hallituksen neuvonantajaksi.


title: Markku von Hertzen

text: Von Hertzen oli Espoon kaupunginvaltuuston jäsen vuosina 1981–1994. Hän toimi kunnallispoliittisella urallaan myös muun muassa kaupunginhallituksen puheenjohtajana sekä kokoomuksen valtuustoryhmän puheenjohtajana ja varapuheenjohtajana. Hänen muihin luottamustehtäviinsä ovat lukeutuneet muun muassa työmarkkinakeskusjärjestö Akavan varapuheenjohtajuus ja Veronmaksajain Keskusliiton valtuuskunnan jäsenyys.


title: Markku von Hertzen

text: Markku von Hertzen on Heikki von Hertzenin poika. Poliitikko Heikki S. von Hertzen on hänen veljensä.


title: Annika Salminen

text:
Annika Salminen (s.15. maaliskuuta 1957) on suomalainen laulaja, joka teki yhden soolosinglen ja yhden sooloalbumin Digit-levymerkille vuonna 1978. Salmisen yksi hitti oli kappale ”Itseteossa”, käännös Buddy Hollyn kappaleesta ”It's So Easy”. "Itseteossa"-levyn tuottajina olivat Leo Friman ja Jukka Hakoköngäs.
Ennen soolouraa Salminen vaikutti Dead End 5 -yhtyeessä.
Myöhemmin hän muutti Ruotsiin, ja hänen nykyinen sukunimensä on Andersson.


title: Janne Oinas

text: Janne Oinas (s. 27. marraskuuta 1973 Turku) on uransa lopettanut suomalainen jalkapalloilija. Hän oli pelipaikaltaan vasen laitapuolustaja.


title: Janne Oinas

text: Oinas edusti urallaan Turun Palloseuraa 1993–1996 ja FC Interiä 1999–2004. Lisäksi hän pelasi Ruotsin pääsarjaa Örebro SK:ssa 1995, Viron pääsarjaa Flora Tallinnassa ja Lelle SK:ssa vuosina 1996–1998 sekä Norjan 1. divisioonaa Kjelsåsissa. Hän voitti TPS:ssa Suomen Cupin 1994. Kaikkiaan Oinas pelasi 10 kauden aikana 204 Veikkausliigan ottelua, joissa hän teki kuusi maalia.


title: Janne Oinas

text: Oinas pelasi maajoukkueessa kaksi maaottelua 1998.


title: Jalostus (taloustiede)

text:
Taloustieteessä jalostus koostuu teollisuudesta ja rakentamisesta. Tämä sektori yleensä ottaa alkutuotantosektorin tuotosta ja valmistaa valmiita hyödykkeitä tai missä ne ovat sopivia muiden liiketoimintojen käyttöön, vientiin tai myytäväksi kotimaisille kuluttajille.
Tämä sektori usein jaetaan kevyeen teollisuuteen ja raskaaseen teollisuuteen. Monet näistä toimialoista
kuluttavat suuria määriä energiaa ja vaativat tehtaita ja koneita muuntaakseen raaka-aineet hyödykkeiksi ja
tuotteiksi. Ne myös tuottavat jätemateriaalia ja hukkalämpöä, jotka saattavat aiheuttaa
ympäristöongelmia tai saastetta. Jotkut ekonomistit asettavat vastakkain varallisuutta tuottavat sektorit
palveluita tuottavien sektoreiden kanssa, joilla on taipumus kuluttaa varallisuutta. Esimerkkeihin
palveluista saattaa sisältyä vähittäismyynti, vakuutus ja hallinto.


title: Ilmari Oksanen

text: Ilmari Oksanen (s. 24. joulukuuta 1906 Turku – 31. joulukuuta 1977 Turku) oli suomalainen jalkapalloilija.


title: Ilmari Oksanen

text: Puolustajana pelannut Oksanen edusti koko uransa ajan Turun Palloseuraa vuosina 1926–1947. Hän voitti seurassa Suomen mestaruuden 1928, 1939, 1941 ja 1945. Kaikkiaan Oksanen pelasi 15 kauden aikana 162 mestaruussarjan ottelua, joissa hän teki seitsemän maalia.


title: Ilmari Oksanen

text: Oksanen pelasi Suomen maajoukkueessa viisi maaottelua vuosina 1937–1941.


title: Sievin vaakuna

text: Sievin vaakuna on Sievin kunnan tunnus. Vaakunan aaltokoroinen hirsi viitta Vääräjokeen, ja apilat sen varrella oleviin niittyihin, jotka on raivattu viljelysmaiksi.


title: Sievin vaakuna

text: Vaakunan selitys on ”vihreässä kentässä apilakoroinen lakio (yliskenttä) ja aaltokoroinen hirsi; molemmat kultaa.” Vaakunan on suunnitellut Gustaf von Numers, ja Sievin kunnanvaltuusto hyväksyi sen kokouksessaan 24. maaliskuuta 1950. Sisäasiainministeriö vahvisti vaakunan käyttöön 30. toukokuuta samana vuonna.


title: Doi Suthep

text: Doi Suthep () on vuori Thaimaassa, Chiang Main provinssissa. Vuoren korkeus on 1676 metriä. Siellä sijaitsee Wat Phrathat Doi Suthep, joka on suosittu nähtävyys ja pyhiinvaelluskohde.


title: Aldo Clementi

text: Aldo Clementi (25. toukokuuta 1925 Catania, Italia – 3. maaliskuuta 2011) oli italialainen säveltäjä. Hän opiskeli pianonsoittoa ja valmistui 1946. Sävellyksenopintonsa hän aloitti 1941. Hänen opettajiinsa kuuluivat Alfredo Sangiorgi ja Goffredo Petrassi. Hän sai diplomin vuonna 1954 ja osallistui Darmstadtin kesäkursseille vuosina 1955–1962. Clementiin vaikutti merkittävästi Bruno Madernan tapaaminen vuonna 1956, kuten myös RAI:n elektronisen musiikin studiolla työskentely Milanossa.


title: Aldo Clementi

text: Clementin ensimmäinen esitetty teos oli "Poesia di Rilke" (1946; Wien, 1947). Huomattavampi tapahtuma oli "Cantatan" (1954) kantaesitys, joka kuultiin Pohjois-Saksan radiossa (Hampuri) 1956. Vuonna 1959 Clementi sai ISCM:n kilpailussa toisen palkinnon teoksellaan "Episodi" (1958) ja 1963 ensimmäisen palkinnon teoksellaan "Sette scene da "Collage"" (1961).


title: Aldo Clementi

text: Clementi opetti musiikin teoriaa Bolognan yliopistossa vuosina 1971–1992.


title: Aldo Clementi

text: Donatonin tavoin Clementi omaksui sarjallisuuden mutta hylkäsi sen myöhemmin ja kehitti lopulta oman hyvin yksilöllisen tyylinsä.


title: Hannu Ollila

text: Hannu Ollila (s. 19. kesäkuuta 1962 Rovaniemi) on entinen suomalainen jalkapalloilija.


title: Hannu Ollila

text: Puolustajana pelannut Ollila edusti urallaan Rovaniemen Reipasta 1982–1984 ja 1986, Rovaniemen Lappia 1985 ja Rovaniemen Palloseuraa 1987–1991. Hän voitti RoPS:ssa kaksi SM-pronssia 1988 ja 1989. Kaikkiaan Ollila pelasi viiden kauden aikana 82 pääsarjatason ottelua.


title: Hannu Ollila

text: Ollila pelasi Suomen maajoukkueessa kolme A-maaottelua 1990.


title: Juhani Ollila

text: Juhani Ollila (s. 8. heinäkuuta 1936) on entinen suomalainen jalkapalloilija.


title: Juhani Ollila

text: Maalivahtina pelannut Ollila edusti urallaan Vaasan Palloseuraa vuosina 1953–1958. Kaikkiaan hän pelasi viiden kauden aikana 83 pääsarjatason ottelua. Lisäksi Ollila pelasi Suomen maajoukkueessa yhden A-maaottelun 1957.


Aalto-yliopiston insinööritieteiden korkeakoulu (Aalto ENG; , ) on yksi kuudesta vuoden 2011 alussa toimintansa aloittaneista Aalto-yliopiston korkeakouluista. Tekniikan alan neljä korkeakoulua muodostuivat, kun Aalto-yliopiston teknillinen korkeakoulu jakautui vuonna 2011 neljään osaan.


title: Aalto-yliopiston insinööritieteiden korkeakoulu

text: Korkeakoulun erityisenä tehtävänä on uudistaa tiedelähtöisesti teknologiateollisuuteen ja rakennettuun ympäristöön liittyviä teknologioita ja kouluttaa kokonaisuuksia ymmärtäviä osaajia.


text: Tutkimuksessa luodaan uutta tietoa ja ratkaisuja palvelemaan kestävän kehityksen päämääriä. Ilmastonmuutokseen, energian riittävyyteen ja sen puhtauteen sekä luonnonvarojen kestävään käyttöön liittyvät teemat ovat keskeisiä sekä tutkimuksessa ja opetuksessa. Ympäristön hyvinvointiin, esteettisyyteen ja ihmisten terveyteen sekä turvallisuuteen liittyvät kysymykset edellyttävät jatkuvasti uusia ratkaisuja, joiden etsimisessä korkeakoulu mukana.


text: Korkeakoulu toimii yhdyskuntasuunnittelun, kiinteistötalouden, geomatiikan, energia- ja LVI -tekniikan, konetekniikan, kuljetusvälinetekniikan, rakenne- ja rakennustuotantotekniikan ja yhdyskunta- ja ympäristötekniikan aloilla. Tutkimuksen painopistealueita ovat monialainen energiatekniikka, teknisten järjestelmien suunnittelu ja toteutus, mekaniikka ja materiaalit, kestävä rakennettu ympäristö ja arktinen teknologia .


text: Insinööritieteiden korkeakoululla on pitkät perinteet sen keskeisimmillä tutkimuksen ja opetuksen aloilla: energiatekniikassa, konetekniikassa, rakennustekniikassa, yhdyskunta- ja ympäristötekniikassa sekä maankäyttötieteissä. Näistä suurin osa oli edustettuna "Helsingin teknillisessä reaalikoulussa", joka aloitti toimintansa 1849. Tekniikan ammatillinen koulutus käynnistyi lainmukaisesti Helsingissä 1872. Ammattiosastot perustettiin samaan aikaan ja "Insinööriosasto", "Konetekniikan osasto" ja "Maanmittausosasto" olivat viiden ensimmäisen osaston joukossa. Historian kulussa ammattiosastot ovat olleet laitoksia tai osastoryhmiä ja niiden nimet ovat jossain määrin vaihdelleet. Vuonna 2008 nämä laitokset yhdessä arkkitehtuurin laitoksen kanssa muodostivat "insinööritieteiden ja arkkitehtuurin tiedekunnan", jonka perustalta nykyinen Insinööritieteiden korkeakoulu muodostettiin.


text: Vuonna 2012 Insinööritieteiden korkeakouluun kuulunut arkkitehtuurin laitos siirtyi osaksi Taiteiden ja suunnittelun korkeakoulua.


text: Insinööritieteiden korkeakoulun "yhteiskunnallinen vaikuttavuus" on perinteisesti ollut vahva sen keskeisillä toiminta-aloilla: energiatekniikassa, konetekniikassa, maanmittauksessa ja maankäytön suunnittelussa sekä rakennus- ja yhdyskuntatekniikassa.


text: Korkeakoulun tutkimuksen painopistealueet ovat:


text:
Kolmivuotinen Insinööritieteiden kandidaattiohjelma on laaja-alainen ja tarjoaa opiskelijalle mahdollisuuden löytää oma alansa ennen diplomi-insinööritutkintoon johtavan pääaineen valintaa. Ohjelman kolme pääainetta
johtavat kahdeksaan englanninkieliseen maisteriohjelmaan:


text: Maisteriohjelmien tieteenalat edustavat sekä korkeakoulun huippututkimusta että yhteiskunnan tulevaisuuden tarpeita. Vuosittain valmistuu keskimäärin 360 diplomi-insinööriä, jotka ovat jo useiden vuosien ajan työllistyneet erinomaisesti.


text: Insinööritieteiden tohtoriohjelma


text: Insinööritieteiden tohtoriohjelmasta valmistuu vuosittain 40–45 tekniikan tohtoria. Tohtoriohjelma koostuu kahdeksasta tutkimusalasta, jotka kattavat maankäytön suunnittelun ja liikennetekniikan, kiinteistötalouden, geoinformatiikan, rakennustekniikan, vesi- ja ympäristötekniikan, koneenrakennustekniikan, energiatekniikan sekä sovelletun mekaniikan.


text: Laitokset


text: Muut yksiköt


Aalto-yliopiston kemian tekniikan korkeakoulu (Aalto CHEM; , ) on yksi vuoden 2011 alussa toimintansa aloittaneista Aalto-yliopiston korkeakouluista, jotka muodostuivat Aalto-yliopiston teknillisen korkeakoulun jakautuessa neljään osaan. Korkeakouluun kuuluvat kemian tekniikan, materiaalitekniikan ja biotuotetekniikan koulutusohjelmat.
Lisäksi korkeakoulussa on kaksi englanninkielistä maisteriohjelmaa: "Bioproduct Technology" ja "Process Systems Engineering".


title: Aalto-yliopiston kemian tekniikan korkeakoulu

text: Kemian tekniikan korkeakoulussa tutkimustoiminta keskittyy luonnonvaroja hyödyntävien prosessien tutkimiseen ja kehittämiseen. Tutkimuksen ja opetuksen painopistealueita ovat luonnonvarojen kestävä jalostus ja käyttö, energiateknologiat ja uudet materiaalit. Näissä keskitytään luonnonvarojen, kuten puun, muiden biomassojen sekä malmien ja mineraalien jalostamisessa käytettävien prosessien ympäristöystävällisyyden ja energiatehokkuuden parantamiseen. Korkeakoulussa myös kehitetään näihin raaka-aineisiin perustuvia uusia materiaaleja ja niiden sovelluksia.


text: Tutkintouudistus vuonna 2013 muutti kandidaattivaiheen opintoja. Tähän asti Kemian tekniikan korkeakouluun oli haettu opiskelemaan johonkin kolmesta koulutusohjelmasta: kemian tekniikka, materiaalitekniikka ja biotuotetekniikka. Vuonna 2013 erilliset kandidaattiohjelmat yhdistyivät yhdeksi, ja nykyisin korkeakouluun haetaan opiskelemaan tähän yhteen, korkeakoulun yhteiseen ohjelmaan. Tällöin erikoistuminen eri kemian tekniikan aloille tapahtuu varsinaisesti vasta opintojen maisterivaiheessa.


text: Laitokset


Aalto-yliopiston sähkötekniikan korkeakoulu (Aalto ELEC, , ) on yksi vuoden 2011 alussa toimintansa aloittaneista Aalto-yliopiston korkeakouluista, jotka muodostuivat Aalto-yliopiston teknillisen korkeakoulun jakautuessa neljään osaan.


title: Aalto-yliopiston sähkötekniikan korkeakoulu

text: Tutkimus Sähkötekniikan korkeakoulussa jakautuu kolmeen pääalueeseen: sähkötekniikkaan, tieto- ja viestintäteknologiaan sekä fysiikan sovelluksiin. Tutkimustoiminta keskittyy yhteiskunnan suurten kysymysten, kuten energian ja ympäristön sekä terveyden ja hyvinvoinnin asettamiin tutkimushaasteisiin. Teknologioiden painopistealueita ovat ICT eli tieto- ja viestintäteknologia sekä mikro- ja nanoteknologia .


text: Sähkötekniikan korkeakoulu edistää korkealuokkaista tiedettä, teknologiaa ja innovaatioita suomalaisen yhteiskunnan ja koko ihmiskunnan hyödyksi.


text: Sähkötekniikan kandidaattiohjelmassa on kolme hakukohdetta: automaatio- ja informaatioteknologia, elektroniikka ja sähkötekniikka sekä bioinformaatioteknologia. Pääaineita kandidaattitasolla on neljä: automaatio- ja systeemitekniikka, informaatioteknologia, elektroniikka ja sähkötekniikka sekä bioinformaatioteknologia. Pääaineet ovat laaja-alaisia ja tarjoavat opiskelijalle mahdollisuuden löytää oman alansa ennen diplomi-insinööritutkinnon pääaineen valintaa.


text: Laitokset


text: Muut yksiköt


title: NACA-rengas

text: NACA-rengas oli etenkin yksimoottorisen lentokoneen tähtimoottorin suojus, joka vähensi jopa 60 % moottorin ilmanvastusta ja paransi ilmajäähdytyksen ominaisuuksia. Sen kehitti yhdysvaltalainen NACA vuonna 1927. Testaus tehtiin Curtiss Hawk AT-5A-konella, jossa oli Wright R-790 Whirlwind J-5 moottori. Vuodesta 1932 alkaen likimain jokaiseen tähtimoottoriin asennettiin NACA-rengas.


Aalto-yliopiston perustieteiden korkeakoulu (Aalto SCI; , ) on yksi vuoden 2011 alussa toimintansa aloittaneista Aalto-yliopiston korkeakouluista, jotka muodostuivat Aalto-yliopiston teknillisen korkeakoulun jakautuessa neljään osaan. Perustieteiden korkeakoulu on suurin Aalto-yliopiston kuudesta korkeakoulusta ja sen toiminta painottuu vahvasti korkeatasoiseen ja vaikuttavaan tutkimukseen. Tutkimuksen korkeasta laadusta kertoo korkeakoulun useat Suomen Akatemian valitsemat huippuyksiköt ja akatemiaprofessorit. Suomalaisen kilpaillun tutkimusrahoituksen lisäksi korkeakoulun tutkijat ovat saaneet huomattavan paljon rahoitusta Euroopan tutkimusneuvostolta (ERC). Perustieteiden korkeakoulussa voi opiskella tietotekniikan, tuotantotalouden, teknillisen fysiikan ja matematiikan ja informaatioverkostojen koulutusohjelmissa.


title: Aalto-yliopiston perustieteiden korkeakoulu

text: Perustieteiden korkeakoulussa opiskeluun on monipuoliset valinnanmahdollisuudet informaatioverkostoista teknilliseen fysiikkaan. Tarjolla on neljä suomenkielistä kandidaattiohjelman hakukohdetta ja kymmenen englanninkielistä DI-ohjelmaa, joista kolme sisältää mahdollisuuden suorittaa kaksoistutkinto ulkomaisen partneriyliopiston kanssa. Yli 40 prosenttia Aalto-yliopiston tohtoreista valmistuu Perustieteiden korkeakoulusta, jonka tohtorikoulutusohjelma sisältää kaikkiaan 9 koulutusaluetta.. Vuonna 2013 korkeakoulusta valmistui 241 diplomi-insinööriä ja 91 tohtoria. Perustieteiden korkeakoulu vastaa Aalto-yliopiston yhteisestä perusopetuksesta matematiikassa, fysiikassa, tietotekniikassa ja tuotantotaloudessa.


text: Perustieteiden korkeakoulun laaja-alainen tutkimus painottuu laskentaan ja mallinnukseen, materiaalifysiikkaan, energiatieteisiin, ohjelmisto- ja mediatekniikkaan, tekniikkaan perustuvaan liiketalouteen ja yrittäjyyteen, aivotutkimukseen ja kuvantamistekniikkaan. Korkeakoulun tutkimus tehdään laitoksilla ja niiden tutkimusryhmissä. Perustieteiden korkeakoulu kehittää ja ylläpitää neljää tärkeää, yhteisessä käytössä olevaa tutkimusympäristöä. Näistä Nanomikroskopiakeskus, (NMC) ja Kryo-halli ovat saaneet kansallisen infrastruktuurin aseman. Aivo- ja neurotieteiden tutkimusympäristöt ovat AMI-keskus sekä MEG-laboratorio. Korkeatasoinen Science-IT-verkosto vastaa tietojenkäsittely-ympäristön kehittämisestä laskennallisen tieteen tarpeisiin.


text: Korkeakoulu käynnisti vuoden 2012 alussa neljä strategista aloitetta: Aalto Science Institute (AScI), Aalto University Energy Science Initiative (ESCI), Aalto Ventures Program (AVP) ja Aalto Brain Centre (ABC), joiden tavoitteena on edistää monitieteisyyttä ja kansainvälistymistä Aalto-yliopistossa.


text: Vuonna 2015 perustettiin Centre for Quantum Engineering (CQE), jonka tarkoitus on edistää kvanttitiedettä.


title: Ill (Itävalta)

text: Ill on 72 kilometrin pituinen Reinin sivujoki Vorarlbergissa Itävallan länsiosassa.


title: Ill (Itävalta)

text: Ill saa alkunsa Keski-Alpeilta ja kulkee Montafonin laakson halki. Se laskee Reiniin, Sveitsin ja Itävallan rajajokeen, Feldkirchin pohjoispuolella Illspitzissä.


title: Kalervo Paananen

text: Kalervo Paananen (s. 19. marraskuuta 1942) on entinen suomalainen jalkapalloilija.


title: Kalervo Paananen

text: Tukimiehenä pelannut Paananen edusti urallaan Kotkan Työväen Palloilijoita 1961–1967 ja 1973–1974 sekä Helsingin Jalkapalloklubia 1968–1972 . Hän voitti KTP:ssa Suomen Cupin 1961 ja 1967. Kaikkiaan Paananen pelasi 10 kauden aikana 221 mestaruussarjan ottelua, joissa hän teki 25 maalia.


title: Kalervo Paananen

text: Paananen pelasi Suomen maajoukkueessa yhden A-maaottelun vuonna 1965.


title: Kalervo Paananen

text: Pelaajauran päätyttyä Paananen toimi KTP:n päävalmentajana 1980–1982.


title: Metsäunikeko

text: Metsäunikeko eli puu-unihiiri ("Dryomys nitedula") on Euraasiassa elävä unikekoihin kuuluva jyrsijälaji. Se on hieman pähkinähiirtä suurempi, mutta tammihiirtä pienempi. Metsäunikeon levinneisyys ulottuu Sveitsistä Kiinaan. Euroopassa metsäunikeko on kaakkoinen laji. Nisäkäsnimistötoimikunnan ehdotus lajin uudeksi suomenkieliseksi nimeksi on metsäunihiiri.


title: Metsäunikeko

text: Metsäunikeon ruumiinpituus on 8–13 senttiä ja hännän pituus 6–11 senttiä. Sen paino on 18–32 tai joidenkin lähteiden mukaan 23–41 grammaa. Takajalat ovat 1,9–2,2 sentin pituiset. Turkki on selkäpuolelta harmahtavan kellanruskea, vatsapuolelta vaaleankeltainen. Väritys kuitenkin vaihtelee levinneisyyden eri osissa. Silmien ympärillä on musta, korvista kuonoon ulottuva kuvio. Häntä on pörröinen ja hieman litteä. Kuono on kapea, korvat lyhyet ja pyöreät. Pienemmän koon lisäksi metsäunikeon aivokoppa on pyöreämpi kuin metsähiirellä.


title: Metsäunikeko

text: Metsäunikekoa tavataan Euroopassa, Lähi-idässä ja Keski-Aasiassa. Euroopassa sitä tavataan ainakin Sveitsissä, Liechtensteinissa, Saksassa, Itävallassa, Italiassa, Tšekissä, Slovakiassa, Unkarissa, Puolassa, Liettuassa, Latviassa, Valko-Venäjällä, Venäjällä, Ukrainassa, Moldovassa ja Balkanin maissa. Laji on Venäjän länsipuolella enimmäkseen harvinainen, lukuun ottamatta joitain alueita Kaakkois-Euroopassa. On esitetty arveluja siitä, että ilmaston lämpenemisen myötä laji saattaisi levittäytyä myös Suomeen.


title: Metsäunikeko

text: Aasiassa laji elää ainakin Kiinassa, Mongoliassa, Keski-Aasiassa, Pakistanissa, Afganistanissa, Iranissa, Irakissa, Kaukasiassa, Turkissa, Syyriassa ja Israelissa.


title: Metsäunikeko

text: Metsäunikeko on joillain alueilla harvinainen, mutta paikoin myös runsaslukuinen. Levinneisyysalueen länsireunalla metsäunikeko on harvinaistunut metsänhakkuiden takia. Sveitsissä sitä tavataan enää yhdellä alueella, ja Tšekissä metsäunikekoa pidetään uhanalaisena. Useimmissa muissa Euroopan maissa laji on harvinainen. Se on yleinen tai runsaslukuinen vain joillain alueilla Kaakkois-Euroopassa. Muun muassa joissain osissa Turkin Traakiaa, Bulgariaa ja Moldovaa laji on edelleen yleinen. Tiheitä kantoja elää myös Etelä-Kaukasiassa ja Keski-Aasian vuoristoissa.


title: Metsäunikeko

text: Metsäunikeko elää monenlaisissa elinympäristöissä, kuten kesävihannissa sekametsissä, havumetsissä ja vuoristojen kitukasvuisissa vuoristometsissä. Vuoristossa se voi elää jopa 3500 metrin korkeudessa sijaitsevilla pensaikkoalueilla. Metsäunikeko ei viihdy maatalousmailla tai muilla ihmisen hallitsemilla alueilla.


title: Metsäunikeko

text: Metsäunikeot ovat yöaktiivisia ja viettävät paljon aikaa puissa. Ne ovat ketteriä kiipeilijöitä ja voivat tehdä oksalta oksalle jopa parin metrin loikkia. Puuhun ne myös rakentavat pallomaisen, oksista ja lehdistä koostuvan pesänsä. Metsäunikeoilla on tapana rakentaa useita pesiä, joita on kahdentyyppisiä. Ne kerääntyvät tavallisesti huonosti rakennettuihin, huteriin väliaikaispesiin, mutta rakentavat myös huolellisemmin tehdyn tukevan pesän. Pesät ovat yleensä 1–7 metrin korkeudessa ja niiden halkaisija on noin 15–25 senttiä. Pesä voi olla joko vapaana oksistossa tai valmiissa puunkolossa tai linnunpöntössä. Sisäänkäynti on yleensä puunrunkoa vastapäätä. Metsäunikeko on hyvin reviiritietoinen ja pitää hallussaan halkaisijaltaan noin 65–100 metrin laajuista reviiriä.


title: Metsäunikeko

text: Levinneisyysalueen pohjoisosissa metsäunikeko nukkuu talven horroksessa. Euroopassa metsäunikeon horros kestää lokakuulta huhtikuuhun. Horrostuessaan se istuu takajaloillaan palloksi kiertyneenä, pitää häntäänsä ruumiin ympärillä ja painaa etujaloillaan poskia. Se saattaa välillä nousta syömään talvivarastojaan. Venäjällä metsäunikeot saattavat pysyä aktiivisina jopa koko talven.


title: Metsäunikeko

text: Metsäunikeon ääntely on monipuolista. Sen varoitushuutona näyttää olevan heikko, melodinen vingahdus. Vankeudessa sen on huomattu päästävän myös toistuvina sarjoina ultraääniä, joita ihmiskorva ei kuule. Ultraääniä päästävät sekä urokset että naaraat, ja niiden uskotaan olevan osa lajin sosiaalista viestintää.


title: Metsäunikeko

text: Metsäunikeko on kaikkiruokainen. Sen ravinto koostuu lehdistä, kukista, hedelmistä, pähkinöistä, niveljalkaisista, munista ja linnunpoikasista. Kesäisin metsäunikeko suosii eläinravintoa.


title: Metsäunikeko

text: Metsäunikeon lisääntymiskauden pituus ja poikueiden määrä vaihtelevat levinneisyysalueen eri osissa. Israelissa metsäunikeot eivät talvehdi, ja siellä lisääntymiskausi ulottuu maaliskuulta joulukuuhun. Naaras saa alueella 2–3 poikuetta vuodessa. Myös Kaukasiassa ja Keski-Aasiassa poikueiden lukumäärä nousee kahteen. Euroopassa lisääntymiskausi on touko-elokuussa, joten poikueita syntyy vuodessa yleensä vain yksi. Kantoaika kestää 21–30 päivää. Naaras synnyttää 2–9, tavallisemmin 4–5 poikasta. Poikaset ovat syntyessään sokeita ja painavat keskimäärin vain 2 grammaa. Silmät avautuvat 14–16 päivän ikäisinä. Poikaset saavat emoltaan maitoa noin kuukauden ajan ja lähtevät vanhempien pesästä 40–45 päivän ikäisinä. Koiraan mahdollista osuutta poikasten kasvatuksessa ei tunneta. Euroopassa metsäunikeot lisääntyvät ensimmäisen talvensa jälkeen. Laji voi saavuttaa kuuden vuoden iän, mutta luonnonoloissa useimmat yksilöt elävät vain noin kaksivuotiaiksi.


title: Henryk Arctowskin tutkimusasema

text: Arctowskin asema on puolalainen tutkimusasema Kuningas Yrjön saarella Eteläisissä Shetlandsaarissa lähellä Etelämantereen rannikkoa.


title: Henryk Arctowskin tutkimusasema

text: Asema on nimetty puolalaisen tiedemiehen Henryk Arctowskin mukaan. 26. helmikuuta 1977 perustettua tutkimusasemaa ylläpitää Puolan tiedeakatemia. Aseman päätutkimuskohteet ovat biologia, meritiede, geologia, geomorfologia, glasiologia, meteorologia, klimatologia, seismologia, magnetismi ja ekologia.


title: Henryk Arctowskin tutkimusasema

text: Arctowskin tutkimusasema on Antarktiksen vieraillumpia asemia helpon sijaintinsa ja henkilökunnan vieraanvaraisuuden vuoksi. Tutkimusasema voi majoittaa kesäisin 70 henkeä ja talvisin 20 henkeä.


title: Shaun Maloney

text: Shaun Richard Maloney (s. 24. tammikuuta 1983 Miri, Sarawak, Malesia) on skotlantilainen jalkapalloilija, joka pelasi skotlantilaisseura Celticissä, Englannin Valioliigan Aston Villassa, Wiganissa ja Hullissa sekä yhdysvaltalaisseura Chicago Firessa. Hän pelasi myös Skotlannin maajoukkueessa. Hän pelasi yleensä joko laidalla tai hyökkääjänä. Maloney tunnettiin potkutarkkuudestaan ja ensimmäisenä pelaajana, joka sai –palkinnon ja -palkinnon samana vuonna.


title: Shaun Maloney

text: Maloneyn perhe muutti Aberdeeniin hänen ollessaan 5-vuotias. Nuorena Maloney löysi rakkauden jalkapalloon ja tennikseen. 10-vuotiaana hän liittyi ensimmäiseen joukkueeseensa nimeltään Kincorth Boys.


title: Shaun Maloney

text: Maloney aloitti Celticissä harjoittelijana, ja pelasi ensimmäisen ottelunsa edustusjoukkueessa huhtikuussa 2001 Rangersia vastaan Ibrox Stadimilla, jossa Celtic voitti 3-0. Seuraavien parin vuoden ajan Maloney yritti murtautua Celticin edustusjoukkueeseen, mutta vietti suuren osan ajastaan vaihtopenkillä.


title: Shaun Maloney

text: Helmikuussa 2004 Maloney sai pahan ristisidevamman. Hän palasi loppuvuodesta 2004 ja pelasi vain yhden ottelun koko kaudella. Vuonna 2005 manageri Gordon Strachan vaihtoi Maloneyn pelipaikan hyökkääjästä vasemmaksi keskikenttäpelaajaksi. Hänen peliesityksensä saivat kehuja joukkuetovereilta, faneilta sekä toimittajilta sinä vuonna ja hän sai - ja -palkinnot, joita kukaan ei ollut aiemmin voittanut samana vuonna. Maloney voitti myös Celticin Kannattajien vuoden pelaaja -palkinnon ja Pelaajien vuoden pelaaja -palkinnon.


title: Shaun Maloney

text: Maloneyn sopimus päättyi vuoden 2006 lopussa ja Celtic tarjosi hänelle jatkosopimusta. Sopimusneuvottelut jatkuivat kuukausia, mutta osapuolet eivät päässeet yksimielisyyteen. Lopulta Maloney siirtyi Aston Villaan yhden miljoonan punnan siirtosummalla.


title: Shaun Maloney

text: Kaikkiaan Maloney pelasi Celticissä 139 ottelua ja teki niissä 37 maalia.


title: Shaun Maloney

text: Maloney allekirjoitti sopimuksen Aston Villaan tammikuussa 2007 juuri ennen siirtoikkunan sulkeutumista. Hän pelasi ensimmäisen ottelunsa Villassa helmikuussa 2007 2-0 tappioon päättyneessä ottelussa Readingiä vastaan. Huhtikuussa 2007 Maloney teki ensimmäisen Villa-maalinsa ja auttoi joukkueensa voittoon Manchester Citystä.


title: Shaun Maloney

text: Maloneyllä oli ongelmia sopeutua Aston Villaan. Hän paransi ajan mittaan otteitaan, mutta kärsi samalla koti-ikävästä. Hän auttoi kahdella maalillaan Villan 4-4 tasapeliin Chelsea vastaan Stamford Bridgella 26. joulukuuta 2007, mutta sen jälkeen Maloney ei pelannut montaakaan ottelua. Loppukauden otteluissa hän esiintyi ainoastaan vaihtopelaajana ja kevään aikana hän ilmaisi halunsa palata takaisin Skotlantiin.


title: Shaun Maloney

text: Elokuussa 2008 Celtic ilmoitti hankkineensa Maloneyn kolmen miljoonan punnan siirtosummalla ja tehneensä hän kanssaan neljän vuoden sopimuksen. Maloney valittiin ottelun parhaaksi pelaajaksi Falkirkiä vastaan 3-0 voittoon päättyneessä paluuottelussaan.


title: Shaun Maloney

text: Maloney pelasi Skotlannin alle 21-vuotiaiden maajoukkueessa 20 ottelua ja teki 6 maalia. Aikuisten maajoukkueessa hän esiintyi ensimmäisen kerran 8. lokakuuta 2005 Valko-Venäjää vastaan. Kaikkiaan hän pelasi 47 A-maaottelua ja teki niissä seitsemän maalia.


title: Mutalan raitilla

text:
Mutalan raitilla on Harri J. Rantalan ohjaama lyhytelokuva vuodelta 2005.
Sen pääosissa näyttelevät Juha Hurme ja Laura Rämä.


title: Mutalan raitilla

text: Mutalan raitilla on tarina maaseudun autioitumisesta.Tarinan päähenkilö on mies, joka on jäänyt vanhempien kuoltua elämään kotitilalleen, lähes koko muun kylän lähdettyä kaupunkiin paremman elämän toivossa. Miehen tavoitteena on saada yhteys vuosia sitten lähteneeseen morsiameensa.


title: Mutalan raitilla

text: Mutalan raitilla kutsuttiin kaikkiaan 23 festivaalille 11 maassa.Elokuvan Suomen ensi-ilta oli 19.08.2005 Tampereella Teatteri Telakassa.


title: Daughters of Snow

text:
Daughters of Snow on Harri J. Rantalan ohjaama lyhytelokuva vuodelta 2007.
Sen pääosissa näyttelevät Rosanna Kemppi, Reetta Jouttimäki ja Olli Kontulainen.


title: Daughters of Snow

text: Daughters of Snow on skandinaavinen tarina intohimon aiheuttamasta lumisokeudesta. Talvinen draama kertoo napakelkalla leikkivistä siskoksista Anniinasta ja Emiliasta. Siskosten lapsuudesta läheisiä välejä hiertää rakkaus samaan mieheen Olaviin. Iloinen yhdessä olo muuttuu, kun tulee petetyn Anniinan vuoro antaa vauhtia Emilialle. Kelkan vauhti kiihtyy äärimmilleen ja johtaa lopputulokseen, jota kukaan ei toivonut.


title: Daughters of Snow

text: Daughters of Snow kutsuttiin kaikkiaan 39 festivaalille 18 maassa.Film Front Award


title: Daughters of Snow

text: Honourable Mention


title: Daughters of Snow

text: Elokuvan Suomen ensi-ilta oli 07.11.2007 Kauniaisissa Nya Paviljongenissa.


title: Greg Cunningham

text: Gregory Richard ”Greg” Cunningham (s. 31. tammikuuta 1991) on irlantilainen jalkapalloilija, joka edustaa Englannin mestaruussarjassa pelaavaa Preston North Endiä. Cunningham on pelipaikaltaan vasen laitapuolustaja.


title: Greg Cunningham

text: Cunningham aloitti uransa Cregmore FC:ssä 6-vuotiaana. Vuonna 2004 hän liittyi Mervue Unitediin ennen kuin pääsi Manchester Cityn nuoriso-akatemiaan. Hän esiintyi ensimmäisen kerran Manchester Cityssä vaihtopelaajana 4-2 voittossa Scunthorpea vastaan FA Cupissa tammikuussa 2010.


title: Greg Cunningham

text: Cunningham esiintyi ensimmäisen kerran Englannin valioliigassa huhtikuussa 2010 Birmingham Cityä vastaan, kun hän korvasi Adam Johnsonin pelin viime hetkillä.


title: Greg Cunningham

text: Lokakuussa 2010 Cunningham siirtyi Leicester Cityyn tammikuuhun 2011 kestäneellä lainasopimuksella. Lokakuussa 2011 hän siirtyi loppukauden kestäneelle lainalle Nottingham Forestiin. Kesällä 2012 hän siirtyi Bristol Cityyn, josta edelleen Prestoniin kesällä 2015.


title: Greg Cunningham

text: Cunningham valittiin Irlannin maajoukkueeseen ensimmäisen kerran helmikuussa 2010 ystävyysottelussa Brasiliaa vastaan. Ensimmäisen maaottelunsa hän pelasi Algeriaa vastaan toukokuussa 2010.


title: Eläimistö

text: Eläimistö eli fauna on yhteisnimitys minkä tahansa tietyn paikan tai ajan elämistä koostuvalle elämälle. Fauna on myös edellä mainitulla tavalla eläimiä luetteloivan teoksen nimi. Termiä käytti ensimmäistä kertaa Carl von Linné vuoden 1747 teoksessaan "Fauna Suecica" – Ruotsin eläimistö.


title: Eläimistö

text: Eläintieteilijät ja paleontologit viittaavat eläimistöllä jonkun määrätyn ajan tai paikan tyyppilliseen eläinlajistoon, esimerkiksi "Islannin eläimistö" tai "Burgess Shalen eläimistö".


title: Eläimistö

text: Sana fauna tulee samannimiseltä roomalaiselta hedelmällisyyden ja maan jumalattarelta. Kreikkalaisen mytologian Pan ja siitä johdettu "panis" on kreikan kielen vastine faunalle.


title: Eläimistö

text: Faunaa vastaava nimitys kasveille on kasvisto eli floora.


title: Yael Arad

text: Yael Arad (, s. 1. toukokuuta 1967 Tel Aviv) on israelilainen judoka, kotimaansa ensimmäinen olympiamitalisti.


title: Yael Arad

text: Arad aloitti judon harrastamisen kahdeksanvuotiaana. Laji oli tuohon aikaan Israelissa varsin tuntematon, ja harjoitusvastustajan puutteen vuoksi hän harjoitteli miesten joukkueen valmentajan ja muiden kokeneempien judokoiden kanssa. Puuttellisen rahoituksen vuoksi hän lähti sittemmin Japaniin, jossa sai asiantuntevaa valmennusta ja kehittyi judokana. Vuonna 1984 hän voitti ensimmäisen kansainvälisen turnauksensa. Hän harjoitteli uransa aikana myös Euroopassa.


title: Yael Arad

text:
Arad saavutti suurimmat menestyksensä 61 kg:n painoluokassa. Hän sai pronssia EM-kilpailuissa Helsingissä 1989 ja Prahassa 1991 sekä Barcelonan MM-kisoissa 1991. Seuraavana vuonna hän saavutti Israelin kaikkien aikojen ensimmäisen olympiamitalin oltuaan Barcelonan olympialaisissa toinen 61 kg:n sarjassa. Loppuottelu ratkesi vasta tuomariäänestyksessä ranskalaisen Cathérine Fleury-Vachonin hyväksi.
Arad voitti 61 kg:n sarjan Euroopan-mestaruuden Ateenassa 1993. Myöhemmin samana vuonna hän sai hopeaa Hamiltonin MM-kilpailuissa. Tämän jälkeen hän sijoittui vielä viidenneksi sekä Tokion MM-kilpailuissa 1995 että Atlantan olympialaisissa 1996.


title: Yael Arad

text: Maailmancupissa Arad voitti Pariisin ja Leondingin kilpailut 1992. Lisäksi hän oli kahdesti toinen ja kolme kertaa kolmas.


title: Yael Arad

text: Arad on työskennellyt naisurheilun kehittämiseksi. Hänet valittiin Iaraelin olympiakomitean jäseneksi 1997.


title: Petrykau

text: Petrykau (, ) on pieni noin 10 591 asukkaan kaupunki ja hallintopiiri Homelin alueella Valko-Venäjän eteläosissa. Petrikaun kaupunki sijaitsee maanteitse 80 kilometriä Mozyrin ja 190 kilometriä Homelin (Gomel) länsipuolella. Pääkaupunki Minskiin on linnuntietä noin 210 kilometriä. 33 960 asukkaan maaseutupiirin kuuluu Petrykaun kaupungin lisäksi Kapatkevitšyn kaupunkimainen taajama (3 415 as.) sekä ympäröivä maaseutu.


title: Petrykau

text: Ensimmäinen maininta Petrikovin asutuksesta on vuoden 1523 Liettuan suuriruhtinaskunnan asiakirjoissa. Petrikoville annettiin kaupunkistatus 1938 Valko-Venäjän sosialistisen neuvostotasavallan vuosina.


title: Petrykau

text: Valtatieyhteyksistä keskeisin on Petrikaun piirin läpi itä-länsisuuntaisesti ja 13 kilometriä Petrikaun kaupungin pohjoispuolitse kulkeva M10-valtatie (Brest- Kobryn - Kalinkavitšy- Homel). 1–5 kilometriä valtatien eteläpuolella kulkee likimain samansuuntainen rautatie, jolla on useita seisakkeita tai pikkuasemia Petrikaun piirissä. Dneprin navigoitava sivujoki Pripet rajoittaa kaupunkia etelästä ja mahdollistaa vesibussi- ja proomuliikenteen esimerkiksi Mozyriin.


title: Petrykau

text: 1996 perustettu Pripetin kansallispuisto sijaitsee osaksi Petrikaun piirin alueella.


title: Bill Tapia

text: Bill Tapia (1. tammikuuta 1908 Honolulu – 2. joulukuuta 2011 Los Angeles) oli yhdysvaltalainen ukulelensoittaja. Hän syntyi portugalilaisille vanhemmille. Hän aloitti uransa jo lapsena, jolloin hän muun muassa viihdytti sotilaita ensimmäisessä maailmansodassa ja pyrki tukemaan perhettään toimimalla vaudevillessä. Muusikkona hänen ”tavaramerkikseen” vakiintui hänen "Stars and Stripes Forever" -tulkintansa. Vuonna 1927 Tapia esiintyi Royal Hawaiian Hotelin avajaisissa Johnny Noblen orkesterin soittajana. Hän oli 1920–1930-luvuilla kysytty sekä kitaristina että ukulelen soittajana, ja hän myös johti omaa yhtyettään (Tappy's Island Swingers).


title: Bill Tapia

text: Toisen maailmansodan jälkeen Tapia siirtyi mantereelle toteuttaakseen intohimoaan jazziin. Kitara vakiintui hänen pääsoittimekseen vuosikymmenien ajaksi. Hän jatkoi uraansa 2000-luvulle; vuonna 2002 hän esiintyi Royal Hawaiian Hotelin 75-vuotisjuhlissa. Hänen ensimmäiset CD-levynsä – "Tropical Swing" (2004) ja "Duke of Uke" (2005) – ylsivät kymmenen kärkeen CMJ:n jazzlistoilla. Hänet otettiin Ukulele Hall of Fameen vuonna 2004. Tapia työskenteli vielä sata vuotta täytettyäänkin. Hän säesti uransa varrella muiden muassa Bing Crosbyä, Billie Holidayta, Fats Walleria ja Louis Armstrongia.


title: Donbas Arena

text: Donbas Arena (, ) on jalkapallostadion Ukrainan Donetskissa. Se sijaitsee kaupungin keskustassa Lenin Komsomolin puistossa. Stadionin yleisökapasiteetti on 51 504, ja se toimii paikallisen jalkapalloseuran Šah’tar Donetskin kotikenttänä. Se toimi myös yhtenä pelipaikkana vuoden 2012 EM-kilpailuissa.


title: Donbas Arena

text: Stadion avattiin 29. elokuuta 2009 ja se täyttää UEFA:n . Ensimmäisien arvioiden mukaan stadionin rakennuskustannukset olivat 250 miljoonaa dollaria. Lisäksi 30 miljoonaa dollaria varattiin stadionin ympärille asetettavaan puistoon. Kaikkiaan kustannukset nousivat noin 400 miljoonan dollariin.


title: Donbas Arena

text: Stadionin rakennustyöt aloitettiin vuonna 2006 ja sen pääurakoitsijana toimi turkkilaisyhtiö ENKA. Stadionin rakennustyöt saatiin valmiiksi kolme vuotta myöhemmin.


title: Donbas Arena

text: Donbas Arenan suunnitteli ArupSport, joka on suunnitellut myös muita stadioneita, kuten City of Manchester Stadium (Manchester, Englanti), Allianz Arena (München, Saksa) ja Pekingin kansallisen stadionin (Peking, Kiina).


title: Donbas Arena

text: Stadion saatiin täysin valmiiksi ennakoitua aikaisemmin, mutta avajaisseremonia jouduttiin kuitenkin pitkittämään 29. elokuuta 2009 asti pyhäinpäivien takia. Stadionin avajaisseremoniassa esiintyi yhdysvaltalainen R&B- ja soul-laulaja Beyoncé Knowles, joka oli ensimmäistä kertaa esiintymässä Ukrainassa.


title: Donbas Arena

text: Šah’tar Donetsk pelasi uudella kotistadionillaan ensimmäisen ottelunsa 27. syyskuuta 2009, kun se kohtasi maan pääsarjan kahdeksannella ottelukierroksella Obolon Kiovan.


title: Svein Oddvar Moen

text: Svein Oddvar Moen (s. 22. tammikuuta 1979) on norjalainen jalkapalloerotuomari. Hän aloitti tuomaroinnin vuonna 1996. Norjan korkeimmalla sarjatasolla Tippeligaenissa hän tuomitsi ensimmäisen kerran vuonna 2004. Vuotta myöhemmin Moenista tuli kansvälinen erotuomari. Hän on ammatiltaan ambulanssikuski.


title: Toukokuun aukion äidit

text: Toukokuun aukion äidit () on argentiinalainen lapsensa "Likaisessa sodassa" menettäneiden äitien perustama järjestö. Argentiinan "Likaisessa sodassa" "katosi" vuosien 1976 ja 1983 välillä arvioista riippuen 10 000–30 000 ihmistä.


title: Can’t Get You Out of My Head

text: "Can’t Get You Out of My Head" on dancepopkappale Kylie Minoguen albumilta "Fever" (2001). Se julkaistiin singlenä 8. syyskuuta 2001, ja sen kirjottivat ja tuottivat Cathy Dennis ja Rob Davis. Kappale saavutti ykkössijan 30 maassa ja on myynyt yli 5 miljoonaa kappaletta maailmanlaajuisesti.


title: Jousikvartetto nro 11 (Beethoven)

text: Jousikvartetto nro 11 f-molli opus 95 on Ludwig van Beethovenin jousikvartetto, joka valmistui vuonna 1810 tai 1811. Kvartetto on Beethovenin viimeisin jousikvartetto ennen niin sanottuja myöhäiskauden kvartettoja (numerot 12–16). Kvartetosta käytetään usein lisänimeä "Serioso", joka on lähtöisin käsikirjoituksen alussa olevasta nimestä "Quartett serioso" ja kolmannen osan tempomerkinnästä.


title: Jousikvartetto nro 11 (Beethoven)

text: Kvarteton käsikirjoitukseen on kirjoitettu "lokakuu 1810", mutta käsikirjoituksen paperi ei täsmää sen paperilaadun kanssa, jota Beethovenin tiedetään käyttäneen tuohon aikaan. Todennäköisesti hän sai teoksen valmiiksi useita kuukausia myöhemmin. Kvartetto kantaesitettiin vuonna 1814 ja julkaistiin vasta kaksi vuotta myöhemmin.


title: Jousikvartetto nro 11 (Beethoven)

text: Kirjeessään lontoolaiselle ystävälleen ja kapellimestari George Smartille vuonna 1816 Beethoven kirjoitti kvartetosta (englanniksi) "written for a small circle of connoisseurs and never to be performed in public". Kvartetto on omistettu Beethovenin ystävälle, amatöörisellisti Nikolaus Zmeskallille, joka oli mahdollisesti yksi muusikoista, kenen soitettavaksi kvartetto oli alun perin aiottu.


title: Jousikvartetto nro 11 (Beethoven)

text: Kvartetto on Beethovenin lyhyimpiä. Luonteeltaan ja sävellajiltaan sekä lopun vastaavassa duurisävellajissa olevan jakson osalta teos muistuttaa "Egmont"-alkusoittoa, joka on sävelletty samoihin aikoihin. Teos on kokeilu sävellystekniikoista, joita Beethoven kehitteli eteenpäin myöhemmin.


title: Jousikvartetto nro 11 (Beethoven)

text: Historiallisesti teos liittyy aikaan, jolloin Napoleon I valloitti Wienin. Kaikki Beethovenin aristokraattiset ystävät olivat paenneet kaupungista, mutta Beethoven jäi kaupunkiin ja valitti kovaäänisestä tykistön pommituksesta.


title: Lintuharrastuksen 101 kultaista sääntöä

text: Lintuharrastuksen 101 kultaista sääntöä ("101 golden rules of birdwatching") on alkujaan brittiläinen lintuharrastajan tietoteos, jonka on kirjoittanut Martin Schneck. Teoksen on suomentanut Reija Becks, ja sen on täydentänyt suomalaiselle lukijalle Pertti Koskimies. Se on ilmestynyt suomeksi 2010 Readme.fi:n kustantamana.


title: Lintuharrastuksen 101 kultaista sääntöä

text: Kirjoittajista Martin Schneck on kirjoittanut yli 20 luontoaiheista kirjaa ja runsaasti lehtiartikkeleita. Hän järjestää luontoon liittyviä tilaisuuksia ja toimii luontoretkioppaana. Pertti Koskimies on lintuihin erikoistunut biologi ja tietokirjailija.


title: Lintuharrastuksen 101 kultaista sääntöä

text: Teos sisältää käytännön vinkkejä lintuharrastajalle ja lintuaiheisia anekdootteja. Se sisältää neuvoja uusia lajien tavoittamiseksi ja lintujen houkuttelemiseksi pihapiiriin. Lopussa on lueteltu sata lintutornia pääasiassa Etelä-Suomesta.


title: Henryk Arctowski

text: Henryk Arctowski (15. heinäkuuta 1871 – 21. helmikuuta 1958) oli puolalaissyntyinen tiedemies ja napa-alueiden tutkija.


title: Henryk Arctowski

text: Arctowski osallistui vuonna 1897 Belgian antarktiselle tutkimusmatkalle, joka kesti vuoteen 1899 asti. Hän osallistui matkan päätyttyä retken aikana kerätyn tiedon analysointiin Belgiassa. Arctowski oli toisen maailmansodan syttyessä vuonna 1939 Yhdysvalloissa eikä voinut tämän takia enää palata Puolaan, vaan hän hyväksyi työn Smithsonian-instituutissa Washingtonissa.


title: Henryk Arctowski

text: Arctowskin mukaan on nimetty puolalainen Kuningas Yrjön saarella sijaitseva Henryk Arctowskin tutkimusasema sekä useita maantieteellisiä paikkoja Antarktiksella sekä Länsimaan saarella.


title: Jumalaa paossa

text: Jumalaa paossa on Mika Waltarin esikoisteos, jonka Waltari kirjoitti ollessaan 17-vuotias. Suomen merimieslähetysseura tilasi ja kustansi romaanin vuonna 1925. Ajatuksen tilata uskonnollinen nuorisokirja kirjallisia taipumuksia osoittaneelta abiturientilta sai Mika Waltarin setä Toivo Waltari, joka johti noihin aikoihin Merimieslähetysseuraa ja toimitti sen julkaisusarjaa. Mika Waltari ei myöhemmin urallaan tuonut kirjaa erityisemmin esille ja hänen esikoisteoksenaan mainittiin usein Suuri illusioni.


title: Last Chaos

text: Last Chaos on Aeria Gamesin julkaisema fantasia-MMORPG peli. Peli on ilmaiseksi ladattavissa, eikä se vaadi minkäänlaista kuukausimaksua.


title: Last Chaos

text: Hahmoluokkia on Last Chaos -videopelissä seitsemän, ne ovat: Käyttöjärjestelmä: "Microsoft Windows 2000 tai uudempi"


title: Last Chaos

text: CPU: "Intel Pentium III 1 GHz tai tehokkaampi"


title: Last Chaos

text: Keskusmuisti: "512 Mt"


title: Last Chaos

text: Kiintolevy: "1,5 Gt vapaata tilaa"


title: Last Chaos

text: Näytönohjain: "GeForce2 MX/Radeon 7500 (32 Mt VRAM) tai tehokkaampi"


title: Last Chaos

text: Äänikortti: "DirectX 9.0c yhteensopiva näytönohjain"


title: Last Chaos

text: Verkkoyhteys: "56 kt/s tai nopeampi"


title: Arnold

text: Arnold on saksalaisperäinen miehen etunimi, joka merkitsee ”kotkan tavoin hallitsevaa”. Nimi on käytössä myös sukunimenä.


title: Arnold

text: Suomessa nimi Arnold on vuoden 2009 loppuun mennessä annettu 1 323 miehelle ja muutamalle naiselle. Nimeä ei ole suomenkielisessä kalenterissa, mutta suomenruotsalaisen kalenterin mukaan Arnoldin nimipäivä on 16. marraskuuta. Nimestä on käytössä myös lyhentymät Arno ja Aarno.


title: Aeria Games and Entertainment

text: Aeria Games and Entertainment on videopelien kehittäjä- ja julkaisijayritys. Kaikki sen julkaisemat pelit ovat ilmaiseksi pelattavissa. Aeria Games perustettiin vuonna 2006.


title: Ärsykkeen köyhyys

text: Ärsykkeen köyhyys (englanniksi "poverty of the stimulus") on yhdysvaltalaisen kielitieteilijän Noam Chomskyn esittämä argumentti, jonka mukaan lapsen kielellinen ärsykeympäristö ei yksin riitä selittämään sitä, että lapsi suhteellisen nopeasti ja vaivattomasti oppii käyttämään (so. ymmärtämään ja puhumaan) äidinkieltään. Argumentin mukaan lapsen saamat kielelliset ärsykkeet ovat siis sekä määrällisesti että laadullisesti siinä määrin köyhiä, että on pakko olettaa lapseen erityinen synnynnäinen kielenomaksumiskoje ("LAD" eli "language acquisition device"), geneettisesti välittynyt lisäosa, joka tässä pullonkaulavaiheessa auttaa lasta päättelemään ja luomaan sen abstraktin systeemin ("kieliopin"), jonka lapsi tavallaan löytää saamiensa puhunnoskokemusten eli kielellisten ärsykkeiden pohjalta. Chomskyn mukaan kieliteorian visioima kielioppi ei välttämättä ole konkreettinen aivomekanismi vaan pikeminkin tällaisen mekanismin välttämättömien rakenneominaisuuksien abstrakti luonnehdinta.


title: Ärsykkeen köyhyys

text: "Ärsykkeen köyhyys" on käsitteellisesti varsin konkreettinen ja spesifinen argumentti nativismin puolesta ja empirismiä vastaan.


title: Ärsykkeen köyhyys

text: "Ärsykkeen köyhyys" on 1980-luvulla käyttöön otettu kiteytys ja "tietoteorian klassisen argumentin muunnos". Chomskyn mukaan sekä Sokrates että Descartes ovat korostaneet, että ihminen omaa synnynnäistä tietoa, joka ei voi olla peräisin ympäristöstä, koska ärsykkeet eivät vastaa sitä, mitä mieli tuottaa oppimistilanteessa. Tämä filosofianhistoriallinen kontekstualisaatio kiistää argumentin uutuuden mutta samalla oikeuttaa siitä puhumisen.


title: Ärsykkeen köyhyys

text: Kielen omaksuminen on alusta alkaen kuulunut generatiivisen kieliteorian tematiikkaan, joskaan ei sen keskiöön. Jo "Syntactic structures" -teoksessa (1957) LAD esitetään jonkinlaisena itsestäänselvyytenä. Chomsky myös ohimennen viittaa tässä teoksessaan siihen, että ihmiset kykenevät tuottamaan ja ymmärtämään äärettömän määrän äidinkielensä ilmaisuja siitä huolimatta, että heidän kielelliset kokemuksensa ovat olleet "äärellisiä ja satunnaisia". Tässä ärsykkeen määrällinen ja laadullinen köyhyys väikkyy jokseenkin epämääräisesti mukana, mutta sitä ei vielä mielletä kieliteoriaa konstituoivaksi tekijäksi. Chomsky ei siis tässä vaiheessa kysy, miten kielellisen syötteen rajallisuus vaikuttaa siihen, miten kieliteoria olisi hahmoteltava kielenomaksumisen teoriana.


title: Ärsykkeen köyhyys

text: Kuuluisassa arviossaan B. F. Skinnerin "Verbal Behavior" -teoksesta Chomsky esittää yhtenä kritiikkinään, että Skinner liioittelee "ulkoisten tekijöiden" vaikutusta ja kiinnittää liian vähän huomiota oppijan "sisäiseen rakenteeseen". Vaikka Chomsky tässä kritikoikin sellaista kielenoppimisteoriaa, jossa ei ole tilaa tarkastella kielellisen syötteen luonnetta suhteessa kielenoppijan mentaaliseen varustukseen, ei hän itsekään tule liittäneeksi tätä kritiikkiään empirismi / nativismi -keskusteluun. Tätä keskustelua avattiin hieman vasta Chomskyn kirjasessa "Cartesian Linguistics" (1966), jossa kielioppi kielen rakenteen kuvauksena esitetään myös ihmisen mielen rakenteen kuvauksena.


title: Ärsykkeen köyhyys

text: 1960-luvulla tuli keskeiseksi puheenaiheeksi "kompetenssi" / "performanssi" -jako, joka varsinkin eurooppalaisessa kielitietessä pyrittiin, tosin epäonnistuneesti, sovittamaan Ferdinand de Saussuren "langue" / "parole" -jakoon. "Performanssi"-termi kiteytti arkipuhunnoksen epätäydellisyyden, mutta tätä epätäydellisyyttä ei vielä mielletty kielen omaksumisen haittatekijäksi. Näkemys muistutti platonistista idealismia: arkimaailman epätäydellisyys on ideaalisen maailman rappeutunut heijastuma. Tätä näkökulmaa käytettiin lähinnä huomauttamaan siitä ammottavasta aukosta, joka oli generatiivis-transformationaalisen kieliopin generoimien tuotosten (jotka olivat ns. ideaalisen kielenpuhujan "puhetta") ja arkipuhunnosten välillä. Tai toisin sanoen, korostettiin sitä eroa, mikä on kielellisen tiedon (tai periaatteellisen osaamisen) ja varsinaisen suorituksen välillä. Milteipä ainoa kielen omaksumiseen viittaava lause löytyy Chomskyn "Aspects of the Theory of Syntax" -teoksen loppuviitteestä ja "Language and Mind" -kirjasesta (1968), jossa Chomsky toteaa kielen omaksumisen tapahtuvan rajallisen ja laaduttoman syötteen pohjalta. Mutta tämänhän Chomsky oli tullut todenneeksi jo 10 vuotta aikaisemmin.


title: Ärsykkeen köyhyys

text: 1970-luvun alussa Stanley Peters julkaisi artikkelin, jossa hän formuloi ns. "projektio-ongelman": miten johtaa tai päätellä kielioppi arjen kieliaineksesta, jossa epäkieliopillisia rakenteita ei voi erottaa kieliopillisista, eivätkä kaikki kieliopilliset kategoriaerot (kuten restriktiivisten ja ei-restriktiivisten relatiivilauseiden välinen ero) heijastu puhunnassa. Peters näki tässä ammattilingvistin ja kieltään omaksuvan lapsen olevan samanlaisen "projektio"-ongelman äärellä. Petersin analogia synnytti näkemyksen, että jokainen kieltään opetteleva lapsi on oikeastaan pikku lingvisti. Tämä alussa ehkä valaisevakin analogia vääristyi, kun lasta alettiin pitää pikku generativistina. Kiinnostus ei siis riittänyt oikean lapsen kielenoppimisen tarkasteluun, vaan kuvattiin loogista konetta, jota sopivissa yhteyksissä kutsuttiin lapseksi.


title: Ärsykkeen köyhyys

text: Vuosikymmenen aikana syntyi tutkimussuuntaus, jossa luetteloitiin sellaisia (englannin) kieliopin ilmiöitä ja niitä kuvaavia esimerkkilauseita, joissa kielen ilmiasu (puhunta) on siinä mielessä köyhää, että se ei täysin ilmaise niitä tuottavan kieliopin ominaisuuksia. Carl Lee Bakerin artikkeli "Syntactic theory and the projection problem" (1979) kokoaa kaikki klassiset esimerkit rakenteista, joiden olemassaolosta puhunta ei anna foneettisia vihjeitä; esimerkiksi "John is eager to please" ja "John is easy to please" vaikuttavat pinnallisesti katsoen samarakenteisilta, mutta kieliopillisen analyysin kannalta niillä on täysin eri rakenteet. Pintavihjeiden puuttuminen muodostaa "deduktiivisen aukon" siihen prosessiin, jossa kielellisestä syötteestä on määrä "löytää" sitä tuottava kielioppi. Tässä on selvästi kyse kielellisen ärsykkeen laadullisesta köyhyydestä. Bakerin artikkeli antoi ainakin lupauksen ohjelmallisen painopisteen siirtämisestä lapsen kielenoppimisen empiiristä tutkimusta kohti.


title: Ärsykkeen köyhyys

text: Jo Skinner-arvostelussaan Chomsky (1959) totesi, että lapsen kielen omaksuminen ei voi perustua ehdollistamiseen ("conditioning"), sillä kielellisillä ilmaisuilla on sellaisia kieliopillisia ominaisuuksia, jotka eivät voi olla kokemusperäisiä. Pikemminkin lapsi näyttäisi etenevän "popperilaisittain" askel askeleelta hypoteesien kautta teoriaan (= kielioppi) edeten. Chomsky hylkää myös tällaisen näkemyksen kielen omaksumisesta: menestyksellinen teorianmuodostus vaatii suunnattoman määrän dataa, ja lapsen saama kielen perusaineisto ("primary linguistic data") on tähän tarkoitukseen riittämätön. Tämä on aineiston kvantitatiivista köyhyyttä. Aineiston kvalitatiivinen köyhyys puolestaan on sitä, että lapsen saaman aineiston valossa ei ole mahdollista erottaa vääriä hypoteeseja oikeista. Tässä ovatkin ärsykkeen köyhyyden molemmat puolet, laadullinen ja määrällinen.


title: Ärsykkeen köyhyys

text: On oikeastaan hämmästyttävää, että Chomskyn teoksessaan "Rules and Representations" (1980) käyttöön ottamasta "ärsykkeen köyhyys" -kiteytyksestä on tullut se termi, jolla ehkä yleisimmin perustellaan generatiivisen kielitieteen nativistinen tai antiempiristinen näkemys kielen omaksumisesta. Tämän kompleksisen termin kumpikin sana on tavallaan onnettomasti valittu. Ensiksikin jo vuoden 1959 Skinner-arvostelussaan Chomsky korosti, ettei ole oikein luonnehtia kieltä ärsykkeeksi. Toiseksi on jotenkin harhaanjohtavaa väittää lapsen saamaa kielellistä syötettä köyhäksi; syötehän on riittävä, koska tuloksena on toimiva kielitaito. Termin ymmärtäminen ja hyväksyminen vaatii tiettyä suopeutta: kielen omaksumiseen ei tarvita niin paljon kuin saattaisi kuvitella, ja ainakaan tätä prosessia ei voi verrata popperilaiseen tieteen metodiin. Joka tapauksessa "ärsykkeen köyhyys" on generativistien keskuudessa yleisesti hyväksytty argumentti kielellisen naturalismin puolesta: kaikkea ei tarvitse oppia kokemuksesta, koska mielessä on valmiina kielen oppimista ohjaavia välineitä. Ärsykkeen köyhyys -argumentin yleinen rakenne on seuraava:Chomsky otti 1960-luvulla käyttöön termin "kielellinen kompetenssi", joka oli "ideaalisen kielenpuhujan" täydellistä tietoa kielensä (= kielioppinsa) säännöistä. Tämä "tieto" ("knowledge") luonnehtii myös lapsen suhdetta siihen kielioppiin, jota hän on saamansa kielellisen syötteen pohjalta mieleensä rakentamassa. Tässä ei ilmeisestikään ole kyse propositionaalisesta tiedosta ("knowing that"), ei liioin osaamisesta ("knowing how"), vaan jostakin muusta tietämisen tavasta, joka on implisiittistä ja tiedostamatonta. Tämä omaperäinen tietämisen moodi herätti aikanaan siinä määrin ihmettelyä, että Chomsky otti 1980-luvulla filosofisesti ladatun "know"-verbin rinnalle harvemmin käytetyt sanat "(to) cognize" ja "cognizance". Kuitenkin edelleen jäi ongelmaksi se, onko "kognisointi" esimerkiksi uskomiseen verrattavissa oleva episteeminen asenne. Loppujen lopuksi kyse on siitä, miten kielellinen kompetenssi saavutetaan ja mikä on kompetenssin suhde performanssiin. Tämä on tärkeä kysymys siksi, että näkemys opitun sisällöstä vaikuttaa käsityksiimme siitä, mitä oppiminen edellyttää. Jos kieliopilliset säännöt katsotaan mielen sisäisellä koodilla ("mentalese") toteutetun generatiivisen kieliopin säännöiksi, kielellisen "ärsykkeen" ei ilmeisestikään tarvitse olla erityisen rikasta, koska ratkaisumenettely on jotenkin valmiiksi viritettynä rakenteena aivoissa/mielessä. Jos taas Michael Tomasellon lailla hylkäämme generatiivisen syntaksin kokonaan, myös "ärsykkeen köyhyys" -argumentti menettää voimansa.


title: Ärsykkeen köyhyys

text: "Ärsykkeen köyhyys" on luonteeltaan ns. "kuinka muuten?" ("how else?") -argumentti. Chomskyn hahmottelema empiristinen kielenoppija, jolta puuttuu geneettinen lisäosa UG, noudattaa popperilaista "arvaamisten ja kumoamisten" metodologiaa ja joutuu ennen pitkää väärien hypoteesien suohon, koska maailma ei yleensä tarjoa kumoavaa evidenssiä. Tämän näkemyksen taustalla tuntuu olevan käsitys, että oppija ei uusia hypoteeseja tehdessään ota huomioon aikaisempia kokemuksiaan siitä, millaiset yleistykset ovat toimineet muissa tilanteissa.


title: Ärsykkeen köyhyys

text: Popperilainen kielenoppija on ärsykkeen köyhyys -argumenttiin sisältyvä olkinukke, jonka ilmeisenä tehtävänä on osoittaa kielellisen naturalismin välttämättömyys. On kuitenkin huomautettu, että ärsykkeen köyhyys ei itsessään kykene osoittamaan naturalismin ylivoimaisuutta sellaisen teorian suhteen, jossa oppija omaksuu kielensä syntaksin käyttäen induktiivisia ja tilastollisia yleistyksiä sekä hahmontunnistusta.


title: Ärsykkeen köyhyys

text: Ärsykkeen köyhyys -argumentti edellyttää ja olettaa, että lapsen kielellisen kokemuksen perusaineiston ulkopuolelle jää tietty aineisto "D", ja tästä huolimatta lapsi kykenee omaksumaan oikean kieliopillisen analyysin tällaisten rakenteiden suhteen. Nämä rakenteet eivät kuitenkaan ole niin "häviävän harvinaisia" ("vanishingly rare") kuin on väitetty. Kaiken kaikkiaan vaikuttaa siltä, että "D"-tyypin erottaminen lapsen saamasta kielellisestä perussyötteestä ei perustu empiiriseen tutkimukseen vaan pikemminkin ns. mutu-tuntumaan.


title: Ärsykkeen köyhyys

text: Generativistit katsovat yleisesti, että "D"-aineksen puuttuminen on juuri sitä ärsykkeen köyhyyttä, joka estää kielen (= generatiivisen kieliopin) omaksumisen ilman geneettisiä lisävarusteita, UG:ta. He myös katsovat, että osoittamalla skinneriläisen behaviorismin ja popperilaisen "arvaa ja kumoa" -metodin tehottomiksi kielen oppimisen selittämisessä Chomsky on siirtänyt todistustaakan niille, jotka eivät ota uskoakseen lingvistiseen nativismiin. Kuitenkin generativisteilla on itsellään avoimia kysymyksiä, joihin vastaaminen ei ole kovin helppoa. Esimerkiksi Michael Tomasello on huomatuttanut, että UG joutuu vaikeuksiin sekä kielten moninaisuuden että psykologisen kehitysprosessin verkkaisuuden edessä. Niinpä "periaatteet & parametrit" ("principles & parameters") -teoria ennustaa, että parametrien asetusten kautta lapsen kielellinen performanssi vastaisi aikuisten tasoa. Näin ei kuitenkaan ole laita. Tällaiset vastaväitteet ovat vähintäänkin omiaan tasaamaan todistustaakkaa.


title: Ärsykkeen köyhyys

text: Chomsky on varmasti oikeassa siinä, että kieltään opetteleva lapsi ei tarkastele kaikkia mahdollisia kieliopillisia hypoteeseja niitä perusaineistoa vastaan testaten. Ärsykkeen köyhyys -argumentti tuntuu tosiaan osoittavan, että oppimismekanismiin täytyy kuulua joitakin rajoitteita ("constraints"). Kriitikot ovat kuitenkin huomauttaneet, että yleisten rajoitusten oletuksesta ei automaattisesti seuraa, että nämä rajoitteet olisivat lingvistisiä tai että ne olisivat synnynnäisiä. Generativistit ovatkin joutuneet myöntämään, ettei ärsykkeen köyhyys ole ns. apodeiktinen argumentti, joka kykenisi sitovaan todistavuuteen. Samalla on viitattu ärsykkeen köyhyys -argumentin tieteelliseen ohjausvaikutukseen: argumenttihan on jo vuosikymmeniä ohjannut tutkimusta lapsen kielenoppimisvaiheiden ja -mekanismien tutkimiseen. Tätä tieteenhistoriallista roolia voi tuskin kiistää.


title: F. H. B. Lagus

text: Frithiof Henrik Bernhard Lagus (19. tammikuuta 1855 Sumiainen – 29. maaliskuuta 1936 Rauma) oli suomalainen seminaarin lehtori, kirjailija ja suomentaja.


title: F. H. B. Lagus

text: Laguksen vanhemmat olivat kappalainen, varapastori Johan Henrik Lagus ja Maria Karolina Pistolekors. Hän pääsi ylioppilaaksi 1873 Jyväskylän alkeisopistosta ja opiskeli Helsingin yliopistossa valmistuen filosofian kandidaatiksi 1890.


title: F. H. B. Lagus

text: Lagus toimi sanomalehti Auran toimittajana 1890–1894, Sääksmäen kansanopiston opettajana 1894–1899 sekä Rauman opettajaseminaarissa kollegana 1899–1906 ja lehtorina 1906–1922.


title: F. H. B. Lagus

text: Lagus oli naimisissa vuodesta 1891 Fanny Wilhelmina (Mimmi) Wickströmin kanssa. Lagus teki vaimonsa kanssa testamenttilahjoituksen Suomalaiselle Tiedeakatemialle. Vuodesta 1942 alkaen on tämän lahjoituksen korkotuotoista jaettu joka kolmas vuosi "Bernhard ja Mimmi Laguksen palkinto" parhaasta kasvatustieteellisestä tutkimuksesta.


title: Matti L. Aho

text: Matti Lauri Aho (9. marraskuuta 1932 Helsinki – 14. tammikuuta 1996 Helsinki) oli suomalainen järjestöjohtaja ja virkamies. Hän teki elämäntyönsä vakuutusalalla.


title: Matti L. Aho

text: Ahon vanhemmat olivat ylipormestari Lauri Aho ja varanotaari Sisko Heikkilä. Aho kirjoitti ylioppilaaksi vuonna 1951. Hän valmistui oikeustieteen kandidaatiksi 1955 ja lisensiaatiksi 1960 Helsingin yliopistosta ja sai varatuomarin arvonimen 1961. Vuonna 1968 Aho väitteli oikeustieteen tohtoriksi väitöskirjalla "Varallisuusoikeudellisen oikeustoimen tulkinnasta".


title: Matti L. Aho

text: Vuosina 1955–1956 Aho työskenteli Helsingin rikospoliisissa. Sieltä hän siirtyi valtionhallintoon ja toimi ensin valtiovarainministeriössä tilapäisenä esittelijänä 1957–1959 ja sitten opetusministeriössä tilapäisenä esittelijänä 1959–1961, ylimääräisenä esittelijänä 1961 ja tiedetoimiston päällikkönä vuodesta 1962. Vuosina 1969–1970 Aho toimi oikeusministeriön lainvalmistelutehtävissä lainsäädäntöneuvoksena ja osallistui muun muassa vahingonkorvauslain valmisteluun. Hän teki pitkän uran Suomen Vakuutusyhtiöiden Keskusliitossa (SVK), jossa hän työskenteli ensin varatoimitusjohtajana 1971–1972 ja sitten toimitusjohtajana 1972–1993 eläkkeelle jäämiseen saakka.


title: Matti L. Aho

text: Aholla oli useita luottamustehtäviä. Hän oli Suomen Lakimiesliiton hallituksen puheenjohtaja 1971–1972 ja liiton puheenjohtaja 1973–1979, Suomen Kulttuurirahaston hallituksen varapuheenjohtaja 1982–1985, Suomen Kansallisteatterin hallituksen puheenjohtaja 1988–1993 ja Veronmaksajain Keskusliiton puheenjohtaja 1984–1993. Hän toimi myös muun muassa Euroopan vakuutuskomitean (CEA) varapresidenttinä 1976–1978 ja 1982–1984.


title: Matti L. Aho

text: Aholle myönnettiin vakuutusneuvoksen arvonimi.


title: Hans Keilson

text: Hans Keilson (12. joulukuuta 1909 – 31. toukokuuta 2011) oli saksalaissyntyinen alankomaalainen psykoanalyytikko ja kirjailija. Hän oli juutalainen ja pakeni natsihallintoa vuonna 1936. Hänen vuonna 1933 julkaistu romaaninsa kiellettiin myöhemmin, ja häneltä kiellettiin myös lääketieteen harjoittaminen. Natsit miehittivät Alankomaat, missä Keilson piilotteli ensimmäisen tyttärensä syntyessä vuonna 1941. Saksalainen katolilainen, josta sodan jälkeen tuli Keilsonin ensimmäinen vaimo (ja joka myös kääntyi juutalaisuuteen), väitti parin yhteisen lapsen isäksi saksalaista sotilasta. Keilsonin vanhemmat kuolivat Auschwitzissä.


title: Hans Keilson

text: Keilsonin potilaista monet olivat traumatisoituneita juutalaisia lapsia, joiden vanhemmista osan natsit olivat surmanneet. Hän kirjoitti traumoista uraauurtavan tutkimuksen, mutta häneltä on ilmestynyt myös romaaneja ja runoutta. Elokuussa 2010 The New York Timesin kirja-arvostelussa Francine Prose arvioi yli puoli vuosisataa vanhat Keilsonin romaanit "Vastustajan kuolema" ("Der Tod des Widersachers") ja "Komedia mollissa" ("Komödie in Moll") mestariteoksiksi. Keilsonin ensimmäisen vaimon kuoltua 1969 hän meni naimisiin Marita Keilson-Lauritzin kanssa, jonka kanssa oli kuolemaansa asti naimisissa. Parilla on yhteinen tytär.


title: Hans Keilson

text: Keilsonin romaanit ovat osin omaelämäkerrallisia. Niistä on suomennettu "Vastustajan kuolema" (Like 2012) ja "Komedia mollissa" (Like 2013).


title: Einar Fieandt

text: Einar Fieandt (29. heinäkuuta 1879 Padasjoki – 25. tammikuuta 1936 Helsinki) oli suomalainen kouluneuvos, filosofian tohtori, eläintieteilijä, filatelisti ja kirjailija.


title: Einar Fieandt

text: Einar Fieandtin vanhemmat olivat varatuomari, kunnallisneuvos Karl Konstantin Fieandt (1850–1940) ja Inez Johanna Stormbom. Hän oli naimisissa vuodesta 1913 Karin Alfhild Erikssonin kanssa.


title: Einar Fieandt

text: Fieandt pääsi ylioppilaaksi 1899 Helsingin suomalaisesta yhteiskoulusta ja opiskeli Helsingin yliopistossa valmistuen filosofian kandidaatiksi ja maisteriksi 1904 sekä lisensiaatiksi ja tohtoriksi 1916.


title: Einar Fieandt

text: Fieandt toimi maantieteen ja luonnonhistorian opettajana eri oppikouluissa ja hän oli Viitasaaren yhteiskoulun rehtori 1909–1911 sekä Viipurin Uuden yhteiskoulun rehtori 1912–1914. Vuodesta 1926 Fieandt toimi kouluneuvoksena kouluhallituksen palveluksessa.


title: Einar Fieandt

text: Fieandt toimi Suomen Filatelistiseuran puheenjohtajana 1921–1936 ja Suomen Postimerkkilehden päätoimittajana 1922–1936. Suomen Filatelistiseura on jakanut vuodesta 1941 "Einar Fieandt-mitalia" ansioituneille filatelisteille.


title: Einar Fieandt

text: Fieandt sävelsi ja sanoitti "Lottien laulun".


title: Moulin de la galette

text: Moulin de la galette on Pariisin Montmartren ainoa käyttökuntoisena säilynyt tuulimylly. Se sijaitsee 18. arrondissementissa rue Lepicin varrella. Myllyn yhteydessä toimi aikoinaan myös kuuluisa ulkoilmakahvila. Nykyään mylly on osa yksityisomistuksessa olevaa kiinteistöä. Myllyn sisälle ei päästetä kävijöitä.


title: Moulin de la galette

text: Moulin de la galette koostuu itse asiassa kahdesta myllystä, nimiltään Blute-fin ja Radet. Ensimmäinen maininta vanhemmasta myllystä on vuodelta 1622. Vuonna 1809 myllyt siirtyivät Debrayn suvun omistukseen. Myllyjen pääasiallinen käyttötarkoitus oli jauhojen jauhaminen, mutta niissä myös puristettiin rypäleitä viininkorjuuaikaan ja hienonnettiin aineksia tehtaiden tarpeisiin.


title: Moulin de la galette

text: Blute-fin on saanut nimensä sanasta bluter, joka tarkoittaa roskien siivilöimistä jauhoista. Blute-fin rakennettiin vuonna 1622, ja sitä on kunnostettu useaan otteeseen. Vaikkei mylly ole enää käytössä, sen sisältä löytyvät edelleen myllynkivet ja muut myllyn mekanismin tärkeät osat. Nykyään mylly on yksityisomistuksessa.


title: Moulin de la galette

text: Vuonna 1870 Blute-finin omistaja Nicolas-Charles Debray perusti myllyn yhteyteen ulkoilmakahvilan ja tanssipaikan, ja vuonna 1895 kokonaisuuden nimeksi tuli Moulin de la Galette – galette oli pienten piiraiden nimi, joita Debrayn mylläreillä oli tapana myydä maitolasin kera maisemataiteilijoille. Maito vaihtui viiniin ja myllärintyö kabareen pyörittämiseen. Tanssisali toimi myöhemmin varieteeteatterina ja sittemmin radio- ja televisiostudiona vuoteen 1966 asti.


title: Moulin de la galette

text: Radet rakennettiin vuonna 1717, mutta nykyinen mylly on 1760-luvulta. Vanha mylly menetti kannattavuuttaan kilpailun kiristyessä, ja vuodesta 1834 mylly toimi ”Moulin de la Galette” ulkoilmakahvilana sunnuntaisin ja juhlapäivisin. Nimitys siirtyi myöhemmin Blute-finille.


title: Moulin de la galette

text: Paikallinen yhdistys Les Amis du Vieux Montmartre (Vanhan Montmartren ystävät) pelasti Radet’n purkutuomiolta 1915. Vuonna 1924 Radet’n omistaja siirsi myllyn rue Girardonin ja rue Lepicin kulmaan. Mylly julistettiin historialliseksi monumentiksi vuonna 1958. Radet entistettiin vuonna 1978 lukuun ottamatta myllyn siipiä, jotka kunnostettiin lokakuussa 2001.


title: Moulin de la galette

text: Montmartressa toimi 1800-luvun alkupuolella 16 luvan hakenutta tanssipaikkaa, joiden lisäksi siellä oli muita tanssipaikkoja ja ulkoilmakahviloita. Ne olivat avoinna sunnuntaisin, maanantaisin ja juhlapäivinä. Montmartren väkiluku oli vuonna 1806 vaivaiset 636 henkeä, joten kylän lukuisien huvittelupaikkojen asiakkaista suurin osa oli epäilemättä pariisilaisia. Näihin aikoihin Montmartre oli vielä erillään Pariisista: kaupunkitullin valvontaa varten rakennettu muuri, "Mur des Fermiers généraux", erotti pitäjän tehokkaasti pääkaupungista. Pariisilaisille Montmartren kukkula oli kuin pieni pala maaseutua, sillä siellä viini kasvoi ja lähteet pulppusivat, ja kävijä saattoi rauhoittua puiden varjossa tai huvitella kukkulan monissa kahviloissa ja tanssipaikoissa. Poirier-sans-Pareil oli Montmartren huvittelupaikoista kuuluisin, mutta se jouduttiin sulkemaan 1830 kipsikaivausten tieltä. Vuonna 1834 Radet’n ja Blute-finin omistaja Nicolas-Charles Debray avasi ulkoilmakahvilan Radet’n viereen. Kahvilassa tarjottiin omistajan vaimon leipomia galette-piiraita ja aivan kukkulan kupeessa viljellyistä rypäleistä tehtyä halpaa viiniä. Kahvilasta tuli heti suosittu tavallisen kansan keskuudessa.


title: Moulin de la galette

text:
Pariisiin suuntaan rakennettiin uusi katu, rue Lepic, joka helpotti kukkulalle pääsyä liejuisiin pikkuteihin verrattuna huomattavasti. Montmartren asukasmäärä kasvoi nopeasti etenkin paroni Haussmannin uudistaessa Pariisia, jolloin pariisilaisia muutti sankoin joukoin pois pääkaupungin keskustasta lähialueille, ja Montmartren väkiluku kasvoikin 1860-luvun vaihteessa yli 57 tuhannen. Blute-finin ja Radet’n omistaja perusti tanssipaikan, jonka nimi oli ensin Bal Debray, mutta paikka tuli pian tunnetuksi Moulin de la Galetten nimellä, ja nimi vaihdettiinkin lopulta vuonna 1895. Sisäänkäynti oli rue Girardonin ja rue Lepicin kulmassa. Vuosien varrella tanssipaikka muuttui: tanssit siirtyivät ulkoilmasta uuteen, suureen tanssisaliin, jonka ulkopuolelle laitettiin keinuja. Asiakaskuntaan kuuluneille kirjailijoille Moulin de la Galette ja Bal Debray merkitsivät eri asioita. Rodolphe Darzens, Arthur Rimbaudin elämäkerran kirjoittaja, kuvaili tanssisalia vuonna 1899: Ovi, vaaleanpunaisen ja kirkkaan vihreän sävyillä maalattu, jonka yläpuolella valkeina hehkuvien lamppujen ympäröiminä nämä kaksi sanaa: Bal Debray. Käytävää ylös ja heti suuri, valoisa sali, jonka seinustoilla pöytiä ja penkkejä. Tanssialue on rajattu punaisella kaidepuulla; salin päässä lavalla orkesteri. Ennen tanssia joka parilta peritään neljän pennin maksu. Useimmiten nainen maksaa molempien osuuden.
Uusia tansseja kehittyi ja vanhat soittajat täytyi korvata taitavammilla orkestereilla. Polkka pysyi muodissa, mutta katrilli, chahut, cancan ja lopulta ranskalainen cancan alkoivat kerätä suosiota. Omistajat palkkasivat säveltäjä Auguste Boscin, jonka orkesteri soitti kevyttä ja menevää tanssimusiikkia. Bosc perusti 1904 oman tanssisalinsa, Bal Tabarinin, missä hän tahditti katrilleja ampumalla kattoon kuudestilaukeavallaan. Moulin de la Galettessa aloittivat uransa monet ranskalaisen cancanin tähdet, ja asiakkaisiin kuului aivan tavallisten kaupunkilaisten lisäksi nimekkäitä taidemaalareita ja piirtäjiä. Asiakkaiden suhteen oli tiukka linja, ja pahasti humalaiset, parittajat ja maksulliset naiset käännytettiin ovelta. Tästä huolimatta kerrotaan, että jotkut prostituoidut vuokrasivat juhlamekon sunnuntaiksi, etsivät asiakkaan tansseista ja palauttivat puvun seuraavana päivänä. Vuodesta 1900 Pariisin tunnetuimmat näyttelijät, joista käytettiin myös nimitystä Tout Paris (koko Pariisi), marssivat joka tiistai Montmartreen nauttimaan galetteja viinilasillisen kera. Vuosina 1900-1914 tanssisali oli avoinna neljänä päivänä viikossa.


title: Moulin de la galette

text:
Moulin de la Galette -ulkoilmakahvilan perustaja Nicolas-Charles Debray oli tarunhohtoinen persoona. Perheen historiasta kiertää legenda: Keväällä 1814, kun Venäjän joukot marssivat Pariisiin, Montmartre jätettiin oman onnensa nojaan. Kourallinen montmartrelaisia ei paennut, vaan jäi puolustamaan omaisuuttaan – niin myös Debrayn myllärisuvun miesväki, neljä veljestä poikineen. Kun miehittäjät lähestyivät vastarintajoukkoja, vanhin veljeksistä ampui kanuunankuulan venäläisjoukkoja päin. Venäläisupseeri vaati ampujaa antautumaan – Debray vastasi tulella ja upseeri kaatui maahan, jolloin venäläiset ampuivat heitä uhmanneen myllärin. Debrayn veljet saivat myös surmansa, ja hänen poikansa Nicolas-Charles haavoittui peitsestä. Kostoksi vastarinnasta venäläisjoukot paloittelivat Debrayn ruumiin neljään osaan ja kiinnittivät palaset myllyn siipiin. Yön tultua Debrayn vaimo keräsi vainajan jäännökset jauhosäkkeihin ja kuljetti ne Calvairen hautausmaalle.
Todellisuudessa tarina lienee pelkkää tarua. Tutkimuksissa ei ole löydetty tietoa muiden kuin vanhimman veljen kuolemasta. Veljeksiäkään ei ollut kuin kolme, ja vanhimman veljen vaimo oli kuollut jo ennen sotaa .


title: Moulin de la galette

text:
Montmartren kukkula on inspiroinut taiteilijoita 1800-luvun alusta lähtien. Useimmat heistä ovat jääneet unholaan, mutta myös kuuluisat taiteilijat ovat ikuistaneet kukkulan maisemia. Théodore Rousseau ja montmartrelainen Georges Michel kuvasivat myllyille päin avautuvaa Plaine Saint-Denis’n peltomaisemaa, joka sijaitsi Pariisin pohjoispuolella. Molemmat myllyt, Radet ja myöhemmin Blute-fin, ovat esiintyneet maalauksissa Moulin de la galetten nimellä. Jean-Baptiste Corot’n ja Toulouse-Lautrecin maalausten mylly on Radet, kun taas Blute-finin siluetti näkyy Picasson maalauksessa Moulin de la galette. Pierre-Auguste Renoir on ikuistanut kahden myllyn välissä sijainneen kuuluisan ulkoilmakahvilan teoksessaan "Bal du moulin de la galette".
Joitain maalauksia Moulin de la galettesta:
Ranskalainen laulajalegenda Lucienne Delyle julkaisi vuonna 1946 laulun Moulin de la galette.
Eugène Atget, kuuluisa valokuvaaja, kuvasi myllyjä 1899


title: Aviopetos

text: Aviopetos on rikos, jossa henkilö erehdyttää toisen kanssaan avioliittoon ilmoittamalla nimensä tai säätynsä väärin tai jättämällä kertomatta avioesteestä. Teosta on säädetty rangaistus Suomen rikoslain 18 luvun 1 pykälässä. Rangaistuksena on sakko tai korkeintaan vuosi vankeutta. Aviopetoksena pidetään jo sitä, jos petollisesti viettelee toisen kihlautumaan kanssaan. Ankarimmin eli 6–24 kuukauden vankeudella rangaistaan, jos on tapahtunut vihkiminen tai sukupuoliyhteys henkilöiden välillä. Erittäin raskauttavassa tapauksessa on rangaistus enintään neljä vuotta vankeutta.


title: Aviopetos

text: Virallinen syyttäjä ei voi nostaa syytettä aviopetoksesta, vaan asianomistajan tulee ilmoittaa rikos syytteeseen pantavaksi. Vuoteen 1987 aviopetos oli avioeroperuste ja avioliiton peruutumisperuste. Koska nykyinen lainsäädäntö ei edellytä avioerolta erityisiä perusteita, ei aviopetoksella ole enää varsinaista oikeudellista merkitystä, vaikka rikoslaissa onkin sitä koskeva oikeussäännös.


title: Paulette Dubost

text: Paulette Dubost ("Paulette Marie Emma Deplanque"; 8. lokakuuta 1910 Pariisi – 21. syyskuuta 2011) oli ranskalainen näyttelijä, joka aloitti uransa 7-vuotiaana Pariisin oopperassa. Hän esiintyi sittemmin muun muassa Lisetten roolissa Jean Renoir’n elokuvassa "Pelin säännöt" (1939). Renoir’n lisäksi muita ohjaajia, joiden kanssa Dubost työskenteli, olivat muiden muassa Jacques Tourneur, Marcel Carné, Julien Duvivier, Preston Sturges ja Max Ophüls. Hän esiintyi filmeissä vanhuusiälläkin: hänen filmografiansa ulottuu vuodesta 1931 vuoteen 2007.


title: Lapalumijäkälä

text: Lapalumijäkälä ("Flavocetraria nivalis") on lumijäkälien sukuun kuuluva vaaleankellertävä röyhelömäinen pensasjäkälä. Se on päältä verkkoryppyinen ja kouruinen. Ulkonäöltään se on läheinen etenkin kourulumijäkälän ("Flavocetraria cucullata") kanssa. Lapalumijäkälä on yleinen muun muassa Pohjois-Skandinaviassa ja -Suomessa. Se kasvaa tiheinä mättäinä usein tunturikankailla. Etelä-Suomessa lapalumijäkälä on sen sijaan harvinainen.


title: Michio Mado

text: Michio Mado (; 16. marraskuuta 1909 Tokuyama – 28. helmikuuta 2014) oli yksi Japanin maineikkaimmista lapsille kirjoittavista runoilijoista. Hän sai Hans Christian Andersen -palkinnon vuonna 1994. Hän aloitti runouden kirjoittamisen teini-iässään, ja keisarinna Michiko on kääntänyt hänen tuotantoaan englanniksi. Kokoelmassa "The Animals: Selected Poems" (1992) runot esitetään sekä japaniksi että englanniksi. Madon tuotantoon kuuluu myös lauluja.


title: Michio Mado

text: Mado syntyi Tokuyamassa ja jäi lapsena viideksi vuodeksi isoisänsä luo muun perheen lähdettyä Taiwaniin. Hän kuitenkin liittyi muun perheen seuraan 10-vuotiaana. Hän toimi myöhemmin insinöörinä. Vuonna 1993 Eiji Ito keräsi hänen kaikki 1 200 runoaan täydelliseksi kokoelmaksi.


title: Michio Mado

text: Mado kuoli 104-vuotiaana vanhuuteen 28. helmikuuta 2014.


title: Miguel Morayta

text: Miguel Morayta (15. elokuuta 1907 Ciudad Real, Espanja – 19. kesäkuuta 2013) oli espanjalaissyntyinen elokuvaohjaaja ja -käsikirjoittaja, joka teki pitkän uransa Meksikossa. Hän oli Espanjan sisällissodan syttyessä tykistön upseeri, joka liittyi tasavaltalaisten puolelle. Francon voiton jälkeen hän lähti Ranskaan ja Afrikkaan, mistä hän saapui vuonna 1941 Meksikoon.


title: Miguel Morayta

text: Moraytan esikoiselokuva oli vuonna 1943 ilmestynyt "Caminito alegre". Muita hänen elokuviaan ovat esimerkiksi "El Mártir del Calvario" (1952), "Amor se dice cantando" (1959) ja "San Sebastianin tykit" (1968).


title: Rusted Pieces

text: Rusted Pieces on Megadethin vuonna 1991 julkaisema kotivideo. Se sisältää yhtyeen siihen asti julkaisemat kuusi sensuroimatonta musiikkivideota, joista Dave Mustaine ja David Ellefson vuorotellen kertovat.


title: Rusted Pieces

text: Video on julkaistu VHS, Laserdisc sekä DVD-formaateissa.


title: Idols (3. tuotantokausi)

text: Suomen Idolsin kolmas tuotantokausi alkoi 4. tammikuuta MTV3 kanavalla. Samaan aikaan alkoi Idols Extra Sub-tv kanavlla. Koelauluja järjestettiin Tampereella, Turussa, Oulussa ja Helsingissä. Koelaulajia oli n. 2 000, joista n. 80 laulajaa pääsi jatkoon. Ohjelmassa tapahtui myös muita muutoksia. Esimerkiksi ohjelman yläikäraja nostettiin 30 vuoteen. Ennen ikäraja oli 28 vuotta. Kausi päättyi pitkäperjantaina 6. huhtikuuta kuudenteen finaalilähetykseen. Kauden voittajaksi selviytyi Ari Koivunen.


title: Idols (3. tuotantokausi)

text: Ohjelman tuomarit ovat Jone Nikula, Nina Tapio ja Asko Kallonen.


title: Idols (3. tuotantokausi)

text:
Koelaulajia oli yhteensä n. 2000, joista 80 pääsi jatkoon. Teatteriviikonloppu järjestettiin Helsingissä 25.1. Teattariviikonlopun toinen osa näytettiin televisiossa 28.1. Tänä vuonna Oulu ja Turku olivat viimeistä kertaa koelaulupaikkana. Koelauluissa nähtiin myös monitoimitaiteilija Ibi Love (oik. Iida Maria Lukander), joka oli mukana myös toisella kaudella.
Finaaleissa tuomareilla oli käytössä myös sininen ja punainen valo -toiminto. Sininen valo tarkoittaa, että esitys oli hyvä. Punainen valo taas tarkoittaa sitä, että tuomari ei tykännyt esityksestä.Jaksoja esitetään ensin kahdesti viikossa, torstaisin ja sunnuntaisin kello 20.00-21.00. Ensimmäisestä finaalista lähtien ohjelmaa esitetään kerran viikossa, sunnuntaisin kello 20.00-21.30. Tuloslähetykset tulevat kello 22.30-22.45.


title: Get Off of My Cloud

text: Get Off of My Cloud on brittiläisen The Rolling Stones -yhtyeen vuonna 1965 ilmestynyt kappale ja single. Se oli yhtyeen viides perättäinen ykköshitti Britanniassa, missä sitä myytiin nopeassa tahdissa 250 000 kappaletta sekä toinen perättäinen listaykkönen Yhdysvalloissa. ”Get Off of My Cloud” sisältyi Yhdysvalloissa julkaistulle albumille "December's Children (And Everybody's)", mutta Britanniassa se ilmestyi vain singlenä.


title: Get Off of My Cloud

text: Kappaleen sanoitus leikittelee huumeisiin viittaavilla termeillä, minkä vuoksi jotkut radiokanavat karttoivat kappaletta. Solisti Mick Jaggerin mukaan hän teki kappaleen sanoituksen ja kitaristi Keith Richards puolestaan sävellyksen. Richards on kertonut, että kappale oli ”painu pois” -kehotus niille, jotka jatkuvasti vaativat yhtyettä tekemään seuraajan menestyssingle ”(I Can’t Get No) Satisfactionille”.


title: Get Off of My Cloud

text: Anne Taskinen alias Heinäsirkka levytti kappaleen vuonna 1986 nimellä ”Helsingin yöt”. Käännös oli Taskisen oma.


title: Get Off of My Cloud

text:
A-puoli
B-puoli


title: In My Darkest Hour

text: In My Darkest Hour on Megadethin kappale yhtyeen kolmannelta studioalbumilta So Far, So Good... So What!, joka on julkaistu vuonna 1988. Albumin remasteroidun version kansilehtisen mukaan yhtyeen kitaristi-laulaja Dave Mustaine kirjoitti kappaleen yhdeltä istumalta, sen jälkeen kun oli kuullut entisen yhtyetoverinsa, Metallican basisti Cliff Burtonin kuolemasta syyskuussa 1986.


title: In My Darkest Hour

text: CD:n kansilehtisen mukaan Mustaine kirjoitti kappaleen sanat yhtyeen basistin, David Ellefsonin kanssa. Vaikka kappaleen syntyä inspiroikin Cliff Burtonin kuolema, sanat viittaavat Mustainen epäonnistuneeseen parisuhteeseen silloisen tyttöystävänsä kanssa.


title: Støren

text: Støren on kirkonkylä/taajama Etelä-Trøndelagin läänissä Keski-Norjassa ja Midtre Gauldalin kunnan hallinnollinen keskus. Taajama sijaitsee noin 50 kilometriä Trondheimista etelään ja siellä asuu 2 037 asukasta 2009.


title: Støren

text: Tiet E6 ja riksvei30 tapaavat Størenissä. Kirkonkylä on kahden rautatielinjan Dovrebanen ja Rørosbanen liitoskohta, kuten myös lohijokien Gaula ja Sokna yhtymäpaikka.


title: Støren

text: Støren oli aiemmin oma itsenäinen kuntansa, mutta 1. tammikuuta 1964, Støren, Budal, Singsås ja Soknedal yhdistettiin uudeksi Midtre Gauldalin kunnaksi.


title: Støren

text: Størenin kirkko on vuodelta 1817.


title: Dread and the Fugitive Mind

text: Dread and the Fugitive Mind on Megadethin toinen singlelohkaisu yhtyeen yhdeksänneltä studioalbumilta The World Needs a Hero. Kappale julkaistiin myös yhtyeen kokoelma-albumilla . Kappale kertoo itsetutkiskelusta sekä todellisen tarkoituksen löytämistä itsestään.


title: The Monster Ball Tour

text: The Monster Ball Tour on yhdysvaltalaisen pop-laulaja Lady Gagan toinen kiertue. Toukokuussa 2011 päättynyt, 201 konserttia käsittänyt kiertue tuotti (200 konsertilla) yhteensä 227,4 miljoonaa dollaria, mikä tekee siitä yhden kaikkien aikojen tuottoisimmista kiertueista.


title: The Monster Ball Tour

text: Encore


title: Meksikonsieppari

text: Meksikonsieppari ("Xenotriccus mexicanus") on Meksikossa ja Guatemalassa tavattava tyranneihin kuuluva varpuslintu.


title: Meksikonsieppari

text: Kooltaan meksikonsieppari on noin 14 cm. Väritykseltään laji on päästään ja selästään harmahtavan ruskea ja silmien ympärillä on vaaleat renkaat. Päälaella on pitkähkö töyhtö. Rinnastaan laji on väriltään ruskea ja vatsastaan valkoinen. Keskivatsassa on myös keltaista väriä.


title: Meksikonsieppari

text: Meksikonsiepparia tavataan Meksikon keski- ja eteläosista sekä Guatemalasta Laguna del Tigren kansallispuistosta. Linnun elinympäristöä ovat kuivat ja puolikuivat metsämaat. Erityisesti laji liikkuu tiheiköissä. Meksikonsiepparin elinympäristöt sijaitsevat yleensä 900–2 000 metrin korkeudella merenpinnasta. Meksikonsiepparin elinympäristöä uhkaavat laidunmaiden ja kahvi- sekä hedelmäviljelmien leviäminen.


title: Meksikonsieppari

text: Meskikonsiepparit liikkuvat yleensä pareittain. Laji käyttää ravintonaan hyönteisiä. Niitä se pyydystää ilmasta tai matalien pensaiden lehdiltä. Linnun pesä on kuppimainen ja rakennetaan heinistä ja risuista pensaaseen ja vain naaras hoitaa pesän rakentamisen. Naaras munii kahdesta kolmeen kellertävän valkoista punaruskeapilkullista munaa ja hautoo niitä noin kaksi viikkoa.


title: Meksikonsieppari

text: Meksikonsiepparikannan kooksi arvioidaan 20 000–50 000 yksilöä.


title: Fisherman’s Wharf

text: Fisherman’s Wharf on kaupunginosa ja nähtävyys San Franciscossa, Kaliforniassa. Paikan nimi tulee kultaryntäyksen aikoihin tulleista italialaisista, jotka rupesivat kalastamaan. Fisherman’s Wharfista on tullut nähtävyys 1970- ja 1980-luvuilla. Siellä sijaitsee San Franciscon kansallinen meripuisto.


title: Azarath (yhtye)

text: Azarath on puolalainen death metal -yhtye, joka on perustettu vuonna 1998 Tczewissä, Puolassa. Yhtyeen perustivat yhdessä kitaristi "D.", vokalisti Bruno sekä rumpali Inferno, joka on yhtyeen nykyisen kokoonpanon ainoa perustajajäsen.


title: Azarath (yhtye)

text: StudioalbumitSplit-albumit


title: Azarath (yhtye)

text: DemotEntiset jäsenet


title: Dag-Eilev Fagermo

text: Dag-Eilev Fagermo (s. 28. tammikuuta 1967) on norjalainen jalkapallovalmentaja ja entinen pelaaja. Tammikuusta 2008 lähtien hän on toiminut Odds BK:n päävalmentajana.


title: Dag-Eilev Fagermo

text: Fagermo pelasi omalla urallaan Norjan alemmilla sarjatasoilla edustaen Raufossia, Kjappia ja Snøggiä. Valmennusuransa hän aloitti 1995 IL Skparhedinissä, joka pelasi Fagermon johdolla parhaimmillaan Norjan kolmanneksi korkeimmalla sarjatasolla. Vuonna 2002 hän siirtyi Pors Grenlandin päävalmentajaksi ja nosti seuran Adeccoligaeniin, jossa se pelasi Fagermon johdolla kaudella 2004. Tämän jälkeen hän jätti seuran ja valmensi kaudella 2005 Notoddenia.


title: Dag-Eilev Fagermo

text: Kaudella 2006 Fagermo johdatti Strømsgodsetin Adeccoligaenin voittajana pääsarjaan. Fagermon debyyttikausi pääsarjavalmentajana sujui hyvin ja seura varmisti sarjapaikkansa sijoittumalla kymmenenneksi. Kauden 2007 jälkeen Fagermo jätti Strømsgodsetin ja siirtyi Odd Grenlandin päävalmentajaksi.


title: Dag-Eilev Fagermo

text: Oddissa Fagermo onnistui heti ensimmäisellä kaudellaan tavoitteessaan palauttaa seura pääsarjatasolle. Pääsarjassa Fagermon valmentama seura on sen jälkeen säilynytkin. Ensimmäinen kausi toi heti komeasti neljännen sijan ja kaudella 2014 joukkue sijoittui kolmanneksi. Norjan cupissa Fagermo luotsasi Oddin välieriin kolmesti perättäin vuosina 2008–2010 ja finaaliin vuonna 2014.


title: Andreas Johnson

text: Andreas Johnson (s. 22. maaliskuuta 1970 Bjärred) on ruotsalainen pop/rock -laulaja ja lauluntekijä.


title: Andreas Johnson

text: Debyyttialbuminsa, "Cottonfish Tales" hän julkaisi vuonna 1997. Vuonna 1999 hän teki kansainvälisen hitin "Glorious", jota on käytetty myös mm. Volvon, Nutellan ja Vauxhallin mainoksissa. Single julkaistiin hänen toisella albumillaan "Liebling".


title: Andreas Johnson

text: Johnsonin kolmas albumi "Deadly Happy", julkaistiin vuonna 2002, ja neljäs albumi "Mr Johnson, Your Room Is On Fire" vuonna 2005. Vuonna 2006 Johnson osallistui Ruotsin Euroviisukarsintaan, Melodifestivaleniin, jossa hän sijoittui kolmanneksi.


title: Andreas Johnson

text: 24. helmikuuta 2007 Johnson osallistui toistamiseen Ruotsin Melodifestivalen -kilpailuun, kappaleella "A Little Bit of Love", joka selviytyi kilpailun finaaliin. 10. maaliskuuta 2007 kappale sijoittui toiseksi Ruotsin karsinnassa, häviten The Arkin kappaleelle "The Worrying Kind".


title: Andreas Johnson

text: Vuonna 2008 hän osallistui Melodifestivaleniin yhdessä Carola Häggkvistin kanssa. Heidän esittämä kappale ei selviytynyt Ruotsin karsinnan finaaliin. Vuoden 2010 Melodifestivaleniin hän osallistui kappaleella "We Can Work It Out", joka sijoittui finaalissa kuudenneksi. Hän osallistui kilpailuun myös vuosina 2012 ja 2015, kappaleilla "Lovelight" ja "Living to Die", mutta ei päässyt kummallakaan kerralla finaaliin.


title: Kalajoen kaikuja

text: Kalajoen kaikuja on Pekka Himangan seitsemäs studioalbumi, joka julkaistiin vuonna 1981 levymerkillä


title: Glastonbury Tor

text: Glastonbury Tor on Glastonburyn kylässä Somersetin kreivikunnassa sijaitseva kukkula Lounais-Englannissa. Kukkula on noin 158 metriä korkea ja sen laella sijaitsee tunnettu 21 metriä korkea Saint Michaelin raunoitunut kirkontorni, joka on jäännös keskiaikaisesta kirkosta.


title: Glastonbury Tor

text: Glastonbury Tor on ollut aikoinaan lähes saari, sillä meri peitti Somersetin tasangon maat Mendipin ja Quantockin kukkuloiden välillä. Lähistöltä löytyneet rautakautisten järvikylien jäännökset vahvistavat, että Glastonburyyn on voitu purjehtia veneellä.


title: Glastonbury Tor

text: "Tor" on paikallinen kelttiläisperäinen sana, joka tarkoittaa kukkulaa tai mäkeä.


title: Marc Albrighton

text: Marc Kevin Albrighton (s. 18. marraskuuta 1989) on englantilainen jalkapalloilija, joka pelaa Leicester Cityssä.